title: Limingan museoalue

text: Limingan kunnan omistuksessa olevien Muistokoti Aappolan ja Limingan kotiseutumuseon toiminnasta vastaa nuoriso- ja kulttuurisihteeri Raija Palsa.


title: Limingan museoalue

text: Liminkalaisena tunnetun mutta Oulussa syntyneen ja kuolleen, ekspressionistisen taidemaalari Vilho Lammen (1898–1936) tuotantoa ja esineistöä esittelevä Vilho Lampi -museo sijaitsee vuonna 1868 rakennetussa Pohjois-Suomen vanhimmassa kansakoulurakennuksessa, Kivikoulussa, joka muutettiin taidemuseoksi vuonna 1972. Lampi kävi itsekin rakennuksessa kansakoulua hänen perheensä muutettua Oulusta Liminkaan, ja koulun kevätnäyttelyissä hänen töitään saattoi olla näytillä seinän täydeltä.


title: Limingan museoalue

text: Vilho Lampi-museon suuren salin pinta-ala on 100 m², ja vaihtuvien näyttelyiden tilojen pinta-ala on 130 m². Museon kokoelmiin kuuluu noin 90 taideteosta, joista taidemaalari Vilho Lammen teoksia on noin 30. Kokoelma koostuu Vilho Lampi -seuran 67 teosta sisältävästä kokoelmasta, Limingan kunnan kuuden teoksen talletuksesta ja Suomen Taiteilijaseuran kahdeksantoista teoksen pysyväistalletuksesta.


title: Limingan museoalue

text: Vilho Lampi -museossa on kesäisin esillä vaihtuvia näyttelyitä ja talvisin museon oma kokoelma. Lammen tuotantoa on esitelty museossa useissa nimikkonäyttelyissä, ja myös vaihtuvien kesänäyttelyiden yhteydessä on aina esillä kokoelma Lammen maalauksia ja esineistöä. Talvisin Lammen tuotantoa esitellään tilauksesta ryhmille museon kokoelmien teosten ja diaesitysten välityksellä.


title: Limingan museoalue

text: Museon kokoelmiin kuuluvat muun muassa vuonna 1930 valmistunut Lammen herooisen eli sankarikauden teoksiin kuuluva rehvakas ylimielisyyttä ja uhmaa viestivä "Pitäjän keisari" ja vuoden 1934 pysähtyneisyyttä ja ajattomuutta henkivä "Omakuva", joka esiintyy myös Paavo Rintalan vuonna 1959 ilmestyneen Lammen elämästä kertovan ja Lampi-myytin synnyttäneen romaanin "Jumala on kauneus" kannessa. Vuoden 1934 omakuvaa on pidetty yhtenä Lammen vaikuttavimmista omakuvatutkielmista. "Pitäjän keisarin" ja vuoden 1934 omakuvan lisäksi kokoelmiin kuuluu muun muassa vuoden 1934 versio suurikokoisesta, taiteilijan viimeiseksi työksi jääneestä kuolemaa käsittelevästä "Äidin haudalla" -teoksesta.


title: Limingan museoalue

text: Vilho Lampi -museota ylläpitää vuonna 1967 perustettu Vilho Lampi -seura ry., ja sitä johtaa Vilho Lampi -seuran puheenjohtaja taidemaalari Matti Lampi. Museon lisäksi rakennuksessa toimii vuonna 1966 toimintansa aloittanut Limingan taidekoulu, ja museossa on järjestetty myös konsertteja.


title: Limingan museoalue

text: Museoalueen rakennuksia ja Kivikoulua kunnostettiin vuosina 1999–2000 Lakeuden Kulttuuripolku -projektin puitteissa.


title: Limingan museoalue

text: Vilho Lampi -museon ohella Pohjois-Pohjanmaan museoista Oulun taidemuseolla on huomattava kokoelma Vilho Lammen maalauksia, ja museo on perustanut Lammelle omat verkkosivut, joilla esitellään hänen maalauksiaan sekä kerrotaan hänen taiteestaan ja elämästään.


title: Willie Rosario

text: Fernando Luis Rosario-Marin, taiteilijanimeltään Willie Rosario (s. 6. toukokuuta 1930) on puertoricolainen latinalaisamerikkalaisen musiikin esittäjä, säveltäjä ja yhtyeenjohtaja. Hän alkoi soittaa kitaraa ja saksofonia jo lapsuudessaan kotikaupungissaan Coamossa.


title: Willie Rosario

text: Rosario erikoistui sittemmin timbales-nimiseen lyömäsoittimeen ja perusti ensimmäisen oman kokoonpanonsa 1950-luvun lopussa. Häneltä ja yhtyeeltä on ilmestynyt lukuisia studioalbumeja eri vuosikymmeninä.


title: Jane Bidstrup

text: Jane Bidstrup (s. 21. elokuuta 1955) on tanskalainen curlingpelaaja. Hän on saavuttanut urallaan olympiahopeaa Naganosta 1998 ja vuotta aikaisemmin MM-pronssia Bernestä.


title: Luettelo Suomen taajaväkisistä yhdyskunnista

text: Tämä on aakkostettu luettelo Suomen taajaväkisistä yhdyskunnista.


text: Taajaväkinen yhdyskunta oli maalaiskuntaan kuuluva asutuskeskus, jolla oli rajoitettu itsehallinto-oikeus. Sellaisiksi muodostettiin 1900-luvun alussa muun muassa useat tehtaiden tai rautatieasemien ympärille syntyneet asuinalueet sekä myös eräät kaupunkien läheisyyteen syntyneet esikaupunkialueet. Vuoden 1956 alussa lakkautettiin viimeisetkin taajaväkiset yhdyskunnat valtioneuvoston päätöksellä. Perustamisajankohtana on senaatin tai valtioneuvoston päätöksen päivämäärä.


title: Marshall Sahlins

text: Marshall David Sahlins (s. 27. joulukuuta 1930) on yhdysvaltalainen antropologi, joka on tehnyt tieteellistä tutkimustyötä varsinkin Tyynenmeren alueella. Hän valmistui Michiganin ja Columbian yliopistoista.


title: Marshall Sahlins

text: Opettaessaan Michiganin yliopistossa 1960-luvulla Sahlins ryhtyi myös Vietnamin sodan vastaiseksi aktivistiksi. Hän vietti samalla vuosikymmenellä pari vuotta Ranskassa, ja vuonna 1973 hän aloitti työskentelyn Chicagon yliopistossa.


title: Marshall Sahlins

text: Sahlins on julkaissut muun muassa teoksen "Evolution and Culture" (1960). Hän on toiminut Kansallisen tiedeakatemian jäsenenä vuodesta 1991.


title: Anna-Mari Peltonen

text: Anna-Mari Peltonen (ent. Murdvee, s. 1980) on suomalainen pianisti. Hän toimii pianistina Elokuu Ensemble -yhtyeessä ja Helsingin ammattikorkeakoulun kamarimusiikin ohjaajana.


title: Anna-Mari Peltonen

text:
Peltonen aloitti pianonsoiton opinnot Etelä-Pohjanmaan musiikkiopistossa Seinäjoella äitinsä Raili Peltosen sekä Ritva-Liisa Nummisen ja Carlos Turriagon johdolla. Vuonna 2005 hän valmistui pianopedagogiksi opiskeltuaan Turun ja Helsingin ammattikorkeakouluissa Antti Hotin ja Valeria Resjanin oppilaana. Hän täydensi opintojaan Prahan taideakatemiassa Peter Toperczerin ja Boris Krajnyn luokalla ja sen jälkeen muun muassa Eero Heinosen, Nina Svetlanovan, Lauri Väinmaan, Liisa Pohjolan, Teppo Koiviston ja José Riberan mestarikursseilla.
Peltonen sijoittui sellistiveljensä Samuli Peltosen kanssa toiseksi vuonna 2004 Jyväskylän ensimmäisissä Baltian- ja Pohjoismaiden välisissä kamarimusiikkikilpailuissa. Hän on esiintynyt sekä soolopianistina että kamarimuusikkona Suomessa, Espanjassa, Virossa, Islannissa, Itävallassa, Tšekin tasavallassa ja Färsaarilla.


title: Anna-Mari Peltonen

text: Peltonen esiintyy kamarimuusikkona muun muassa Elokuu Ensemblessa sekä sellisti Samuli Peltosen ja pianisti Kati Arikosken kanssa.


title: Anna-Mari Peltonen

text: Anna-Mari Peltonen on toiminut muun muassa opettajana Helsingin ammattikorkeakoulussa (2005-2010) sekä Etelä-Pohjanmaan Opiston jousiorkesterileirin johtajana ja suunnittelijana Ilmajoella vuodesta 2009 lähtien. Peltonen toimii nyt pianonsoiton tuntiopettajana Porvoonseudun musiikkiopistossa.


title: Anna-Mari Peltonen

text: Peltonen oli vuodesta 2005 vuoteen 2015 naimisissa suomenvirolaisen kapellimestari Mikk Murdveen kanssa.


title: Aappola

text: Aappola voi tarkoittaa ainakin seuraavia asioita:


title: Eric Dahlberg

text: Eric Jönsson Dahlberg, usein Dahlbergh, (10. lokakuuta 1625, Tukholma – 16. tammikuuta 1703, Tukholma) oli ruotsalainen sotamarsalkka, insinööri ja arkkitehti. Hän oli merkittävä linnoitusten suunnittelija Ruotsin valtakunnassa. ja hän sai lisänimen ”Ruotsin Vauban” ranskalaisen kollegansa Sébastien Le Prestre de Vaubanin mukaan. Hän oli myös taitava piirtäjä.


title: Eric Dahlberg

text: Dahlberg osallistui Ruotsin kuninkaiden Kaarle X Kustaan ja Kaarle XI:n käymiin sotiin ja oli mukana muun muassa Iso-Beltin ylityksessä vuonna 1658. Hänestä tuli ylimajoitusmestari vuonna 1676 ja sotamarsalkka 1693. Samana vuonna hänet nimitettiin Bremenin ja Verdenin kenraalikuvernööriksi ja vuonna 1696 Liivinmaan kenraalikuvernööriksi. Hän johti hyvällä menestyksellä Riian puolustusta suuren Pohjan sodan alussa vuonna 1700.


title: Eric Dahlberg

text: Dahlbergh oli merkittävä linnoitusten suunnittelija ja rakentaja. Hän noudatti alankomaalaisesta ja saksalaisesta tyylistä johdettua, paikallisiin oloihin sovellettua tyyliä.


title: Eric Dahlberg

text: Dahlbergh piirsi ja kuvasi vuodesta 1661 lähtien Ruotsin nähtävyyksiä ja kaupunkeja. Piirustukset ilmestyivät vuonna 1716 kuparipiirroksina teoksessa "Suecia antiqua et hodierna".


title: Simone Hauswald

text: Simone Hauswald (o.s. Denkinger, s. 9. toukokuuta 1979) on saksalainen uransa lopettanut ampumahiihtäjä. Hän on kaksinkertainen olympiamitalisti, sekaviestin maailmanmestari ja viisinkertainen MM-mitalisti.


title: Simone Hauswald

text: Hauswald hiihti Hanty-Mansijskin MM-kilpailuissa 2003 avausosuuden Saksan viestijoukkueessa, joka saavutti pronssia Venäjän ja Ukrainan jälkeen. Normaalimatkalla hän sijoittui neljänneksi. Seuraavissa MM-kilpailuissa Oberhofissa 2004 hän saavutti jälleen viestistä pronssia ja oli lisäksi yhteislähdössä neljäs. Pyeongchangin MM-kilpailuissa hän saavutti Kati Wilhelmin jälkeen hopeaa sprinttikilpailussa. Sekaviestissä hän hiihti toisen osuuden Saksan pronssijoukkueessa. Vancouverin olympialaisissa 2010 hän sai pronssia yhteislähtökilpailussa sekä viestissä. Hän hiihti avausosuuden Saksan voittaessa sekaviestin maailmanmestaruuden Hanty-Mansijskissa 2010.


title: Simone Hauswald

text: Maailmancupissa Hauswald ylsi ensimmäisen kerran palkintokorokkeelle oltuaan kolmas Anterselvan takaa-ajokilpailussa tammikuussa 2005. Ensimmäisen voittonsa hän sai Hochfilzenin sprinttikilpailussa joulukuussa 2008. Hän sijoittui maailmancupin kokonaiskilpailussa toiseksi kaudella 2009–2010. Aiemmin hän oli yltänyt sijalle 11 kaudella 2005–2006 ja yhdeksänneksi kaudella 2008–2009.


title: Iğdır

text: Iğdır on kaupunki Turkin itäosassa Armenian rajalla. Se on Iğdırin maakunnan pääkaupunki. Vuonna 2014 kaupungissa oli arviolta 86 567 asukasta.


title: Frode Grytten

text: Frode Grytten (s. 11. joulukuuta 1960 Odda) on norjalainen kirjailija ja journalisti.


title: Frode Grytten

text: Grytten on tullut tunnetuksi ennen kaikkea useista novellikokoelmistaan. Suomeksi Grytteniltä on julkaistu muun muassa novellikokoelma "Popmusiikkia" () ja romaani "Sylissä synkän virran" (). Grytten kirjoittaa myös oslolaiseen Dagbladet-päivälehteen.


title: Timo Klemola

text:
Timo Klemola on kangasalalainen filosofi ja Tampereen yliopiston dosentti, joka on tutkinut terveysliikuntaa, filosofiaa ja itämaisia liikuntakulttuureja.
Hän on myös pitkän linjan karaten (wado-ryu 2. dan) harjoittelija ja opettaja. Klemola on kirjoittanut suomeksi huomattavan paljon budosta ja zenistä. Hän on perehtynyt paitsi japanilaiseen myös kiinalaiseen liikuntaperinteeseen. Hän perusti vuonna 1989 kollegoineen Tampereen yliopiston liikunnanfilosofian tutkimusyksikön, jonka johtajana hän toimi useita vuosia.


title: Timo Klemola

text: Klemola on kehittänyt terveysliikuntamenetelmän Asahi Health® yhdessä lääkäri Yrjö Mähösen, valmentaja Ilpo Jalamon ja toimitusjohtaja ja valmentaja Keijo Mikkosen kanssa.


title: Timo Klemola

text: Klemolalla on Finevision-niminen yritys, joka tuottaa koulutus-, ja konsultointipalveluja mm. tietoisuustaidoista (mindfulness). Hän järjestää myös asahi-ohjaajakoulutusta. Hän harrastaa valokuvausta ja on kehittänyt myös terapiakorttisarjan, jota hän kutsuu Visioi-kuvapakaksi.


title: Timo Klemola

text: Ansioistaan liikuntakulttuurin kehittäjänä Klemola sai vuonna 2007 Suomen liikuntakulttuurin ja urheilun ansiomitalin kullatuin ristein (SU am krk.).


title: Pateniemen kirkko

text: Pateniemen kirkko oli Tuiran seurakunnan kirkko Herukan kaupunginosassa Oulussa. Se purettiin vuoden 2015 lopulla.


title: Pateniemen kirkko

text: Kirkkorakennuksen oli suunnitellut arkkitehti Mikko Huhtela ja se valmistui 1958. Kirkon yhteyteen rakennettiin vuonna 1984 laajennusosa, jossa sijaitsivat seurakuntasali keittiöineen.


title: Pateniemen kirkko

text: Kirkkosalissa oli tilaa 200 hengelle, seurakuntasalin kokoontumistilassa on tilaa sadalle hengelle tai ruokailutilaa 80 hengelle.


title: Radiohead: The Best Of

text: Radiohead: The Best of on englantilaisen rock-yhtyeen Radioheadin greatest hits-kokoelma-albumi. Albumi sisältää singlejä, albumien kappaleita ja yhden b-puolen, joita yhtye on julkaissut EMI-levy-yhtiön alaisuudessa vuosien 1992 ja 2005 välillä. Kappalelista ei ole aikajärjesteinen ja on kahden CD:n pituinen. Ensimmäisellä levyllä on kuitenkin yhtyeen suurimmat hitit, ja se julkaistiin myös erillään. Toinen CD keskittyy vähemmän tunneittuihin kappaleisiin.


title: Radiohead: The Best Of

text: "Radiohead: The Best of" on Radioheadin ensimmäinen kokoelma-albumi (ellei vuoden 1998 musiikkivideo-kokoelmaa "7 Television Commercials" lasketa), mutta yhtye ei ole itse ollut sen teossa mukana; levy-yhtiö teki sen yhtyeen lähdön jälkeen, eikä yhtye edes valinnut kokoelman kappaleita. Kokoelmassa ei ole kappaleita yhtyeen tuoreimmalta albumilta "In Rainbows", koska levytyssopimus ei kata sitä.


title: Radiohead: The Best Of

text: Kokoelma keskittyy yhtyeen albumeihin "The Bends" ja "OK Computer", molemmilta on seitsemän kappaletta.


title: Radiohead: The Best Of

text: Albumi nousi Yhdysvalloissa Billboard 200 -listan sijalle 26. Suomessa se debytoi virallisen albumilistan sijalla 35.


title: Right Here in My Arms

text: Right Here in My Arms on suomalaisyhtye HIMin single vuodelta 2000. Kappale on "Razorblade Romance" -albumilla, "Digital Versatile Doom" -Live DVD:llä ja HIMin "And Love Said No – The Greatest Hits 1997–2004" -kokoelmalla. Kappaleesta on myös kuvattu musiikkivideo. Videolla esiintyy suomalainen malli Ninja Sarasalo, ja se kuvattiin lasittamossa Iittalassa Pasi Paunin ohjauksessa.


title: Right Here in My Arms

text: Kappale nousi listäykköseksi juuri ennen skeittilegenda Bam Margeran tuloa Suomeen. Hän vaikuttui "Right Here in My Armsin" suosiosta ja hehkutuksesta niin, että osti albumin. Margeralla on myöhemmin ollut suuri vaikutus yhtyeen menestykseen erityisesti ulkomailla.


title: Right Here in My Arms

text: Pasi Pauni on kuvannut videon ideaksi tytön, joka näkee orkesterin ja vaikuttuu heidän karismastaan ja taidostaan. Bändi taas ei näe tyttöä ja tyttö seuraa laulajaa lasiin liimaantuneena. Kappaleen päätyttyä tyttö sammuttaa valon, joka loistaa lasikopin sisällä.


title: Right Here in My Arms

text: Kappaleen tyyli poikkesi albumin monen muun kappaleen tyylistä olemalla niitä räväkämpi ja korkeaäänisempi. Kappale etenee hyvin suoraviivaisesti ja kertosäe toistuu hyvin useasti, sävelkorkeus nousee loppupuolella 2 puolisävelaskelta. Ville Valo on kertonut kappaleen olevan Billy Idol -tribuutti.


title: Pateniemen koulu

text: Pateniemen yhtenäiskoulu (myös Pateniemen "ala-aste") eli entinen Risuniityn koulu on Oulussa Herukan kaupunginosassa sijaitseva perusasteen koulu.


title: Pateniemen koulu

text: Koulutoiminta Herukassa alkoi jo vuonna 1873, jolloin Pateniemen sahan omistajan Johan Gustav Bergbomin sisar perusti koulun silloisen sahan työntekijöiden lapsille. Alkuperäinen koulurakennus on tiettävästi purettu jo 1890-luvulla. Kunnallisen koulun perustamista esitettiin, mutta kuntakokous hylkäsi esityksen. Kansakoulujen tarkastajan kuvernöörinvirastoon tekemän valituksen johdosta Haukiputaan kunta velvoitettiin perustamaan koulu, ja ensimmäiseksi kunnallisen koulun tilaksi kunta vuokrasi torpan Juho Mälliseltä.


title: Pateniemen koulu

text: Vuonna 1912 valmistuneen Etelä-Kellon koulun eli nykyisen Kuivasojan koulun jälkeen oppilasmäärän edelleen lisääntyessä rakennettiin Ab Uleå Oy:n lahjoittamalle tontille ensimmäinen koulurakennus, niin kutsuttu A-talo, joka valmistui 1923. Sen rinnalle rakennettiin hirsirakenteinen B-talo, joka valmistui 1936. Ensimmäiset kivirakennukset valmistuivat 1952.


title: Pateniemen koulu

text: Vanhin koulurakennus asetettiin home- ja muiden ongelmien vuoksi käyttökieltoon ja se purettiin elokuussa 1998. Uuden koulurakennuksen suunnitteli Arkkitehtitoimisto Huttu-Hiltunen Oy ja se valmistui kesällä 1999. Koulun tontille valmistui elokuussa 2000 Arkkitehtitoimisto Mattila & Malmivirran suunnittelema liikuntahalli.


title: Humisevan harjun paluu

text: Humisevan harjun paluu on Dingo-yhtyeen kuudes studioalbumi. Albumi julkaistiin 29. lokakuuta 2008 ja sen tuotti yhtyeen edellisen albumin puoliksi tuottanut Risto Asikainen.


title: Humisevan harjun paluu

text: Albumi menestyi huonosti ja sitä myytiin vain 2 000 kappaletta. Se on myös kaikkien aikojen kehnoimmin menestynyt Dingon albumi. Julkaisuviikollaan se nousi albumilistan 22. sijalle, mutta putosi listalta jo seuraavalla viikolla.


title: Humisevan harjun paluu

text: Kaikkien kappaleiden säv. ja san. Neumann ja sov. Risto Asikainen


title: Richard M. Daley

text: Richard Michael Daley (s. 24. huhtikuuta 1942) on yhdysvaltalainen demokraattisen puolueen poliitikko. Hän toimi Chicagon kaupungin pormestarina Illinoisissa vuodesta 1989 vuoteen 2011.


title: Richard M. Daley

text: Daley syntyi Chicagossa; myös hänen isänsä Richard J. Daley toimi pitkään pormestarina. Hän on koulutukseltaan lakimies. Hän sai puolisonsa Margaretin kanssa neljä lasta: Noran, Patrickin, Elizabethin ja Kevinin, joista viimeksi mainittu kuoli spina bifidan komplikaatioihin lapsuudessaan vuonna 1981.


title: Richard M. Daley

text: Daley istui Illinoisin senaatissa vuosina 1972–1980. Hän on Irakin sodan vastustaja ja asekontrollin tehostamisen kannattaja. Hän on kannattanut Chicagon valitsemista vuoden 2016 kesäolympialaisten pitopaikaksi.


title: Macadoshis

text: Macadoshis on yhdysvaltalainen rap-artisti ja Tupac Shakurin ystävä. Hänen esiintyi 2Pacin ryhmässä Thug Life yhdessä 2Pacin, Big Syken, Mopreme Shakurin ja Rated R:n kanssa.


title: Macadoshis

text: Vuonna 2007, 13 vuotta Thug Life Vol. 1:n jälkeen, Macadoshis julkaisi ensimmäisen sooloalbuminsa Tha Come Up.


title: Be Yo Self

text: Be Yo' Self on ensimmäinen studioalbumi Big Sykeltä. Albumi ilmstyi vuonna 1996 ja sen julkaisi Parole Records.


title: Big Syke Daddy

text: Big Syke Daddy on toinen studioalbumi rap-artisti Big Sykeltä. Albumi ilmestyi vuonna 2001.


title: Lyntog

text: Lyntog-nimeä käytetään Tanskan rautateiden DSB:n nopeista junayhteyksistä. Ensimmäinen Lyntog-sarja kalustotunnukseltaan MS oli vuodelta 1935. Se liikennöi reitillä Kööpenhamina–Århus–Aalborg. Matka-aika oli kuusi ja puoli tuntia. Aiempaan verrattuna matka-aika lyheni neljä tuntia. Nykyään Lyntog-junat ovat IC3-tyyppisiä Kööpenhamina–Aalborg-reitillä ja IC4-tyyppisiä Kööpenhamina–Fredericia -reitillä. Lyntog-junat ovat dieselkäyttöisiä ja voimansiirto on hydraulinen.


title: Street Commando

text: Street Commando on kolmas studioalbumi rap-artisti Big Sykeltä. Albumi ilmestyi vuonna 2002.


title: Big Syke (albumi)

text: Big Syke on neljäs studioalbumi rap-artisti Big Sykeltä. Albumi ilmestyi vuoden 2002 loppupuolella. Albumi sisältää kappaleen "To Pac", joka on muistokappale Tupac Shakurille.


title: Retkikunta 17

text: Retkikunta 17 () oli Kansainvälisen avaruusaseman 17. miehistö.


title: Miguel Poblet

text: Miguel Poblet i Orriols (18. maaliskuuta 1928 – 6. huhtikuuta 2013) oli maantiepyöräilijä Kataloniasta, Espanjasta. Hän voitti Milano–San Remon vuosina 1957 ja 1959 sekä Katalonian ympäriajon 1952 ja 1960.


title: Miguel Poblet

text: Poblet voitti lukuisia etappeja Italian, Espanjan ja Ranskan ympäriajoissa, joista viimeksi mainitussa hän sai "maillot jaunenkin".


title: Lissabonin strategia

text: Lissabonin strategia eli Lissabonin prosessi on Euroopan unionin kehittämissuunnitelma, joka hyväksyttiin Eurooppa-neuvoston huippukokouksessa Lissabonissa maaliskuussa 2000. Strategian tarkoituksena on kehittää EU:sta maailman kilpailukykyisin talousalue vuoteen 2015 mennessä.


title: Lissabonin strategia

text: Työllisyyden osalta kokonaistavoitteena on nostaa vuoteen 2010 mennessä EU:n keskimääräinen työllisyysaste 70 prosenttiin, naisten työllisyysaste 60 prosenttiin ja ikääntyvien (55–64-vuotiaiden) 50 prosenttiin. Näihin tavoitteisiin ei kuitenkaan ole ylletty, vaikka työllisyysasteen kasvattaminen nostettiin yhdeksi keskeisimmistä painopistealueista strategiaa uudistettaessa 2005.


Ohjaskelkkailun maailmanmestaruuskilpailut 2005 järjestettiin Utahissa, Yhdysvalloissa. Kilpailut olivat järjestyksessään 36. lajin maailmanmestaruuskilpailut.


title: Tha Come Up

text: Tha Come Up on debyyttialbumi Thug Life -jäsen Macadoshisilta. Albumi julkaistiin vuonna 2007, 13 vuotta sen jälkeen kun "Thug Life Vol. 1" -projekti julkaistiin.


title: Salvador Botella

text: Salvador Botella Rodrigo (27. maaliskuuta 1929 – 18. joulukuuta 2006) oli espanjalainen maantiepyöräilijä, joka kilpaili ammattilaisena vuosina 1953–1962. Hän voitti Katalonian ympäriajon vuosina 1953 ja 1959.


title: Neva Surrenda

text: Neva Surrenda on kolmas studioalbumi rap-ryhmä Tha Outlawzeilta. Albumi julkaistiin vuonna 2002.


title: Outlaw 4 Life: 2005 A.P.

text: Outlaw 4 Life: 2005 A.P. on studioalbumi rap-ryhmä Tha Outlawzeilta. Albumi julkaistiin vuonna 2005. Kirjaimet A.P. albumin nimessä tarkoittavat "After Pac" viitaten edesmenneeseen rap-artisti Tupac Shakuriin, joka ammuttiin vuonna 1996.


title: Bill Slater

text: William John "Bill" Slater CBE (29. huhtikuuta 1927 – 18. joulukuuta 2018) oli brittiläinen jalkapalloilija. Hän pelasi Englannin maajoukkueessa vuoden 1958 maailmanmestaruuskilpailuissa Ruotsissa.


title: Bill Slater

text: Seura, jossa Slater pelasi pisimpään, oli Wolverhampton Wanderers FC (1952–1963). Hän jatkoi ammattilaisuraansa vielä siitä lähdettyään.


title: Bill Slater

text: Slater sai nimityksen Brittiläisen imperiumin ritarikunnan upseeriksi vuonna 1982 ja komentajaksi 1998.


title: Vin Scully

text: Vincent Edward ”Vin” Scully (s. 29. marraskuuta 1927 Bronx, New York, Yhdysvallat) on yhdysvaltalainen urheiluselostaja. Hän on tehnyt yhteistyötä Los Angeles Dodgers -baseballseuran kanssa 1950-luvulta aina 2010-luvulle saakka.


title: Vin Scully

text: Scully on vaikuttanut myös muiden urheilulajien parissa. Baseball Hall of Fame myönsi hänelle vuonna 1982 Ford C. Frick -palkinnon. Hänelle on myönnetty myös Emmy elämäntyöstä sekä paikat Radio Hall of Famesta ja Hollywood Walk of Famesta.


title: Vin Scully

text: Scully esiintyi itsenään elokuvassa "Rakkaudesta peliin" (1999). "Salaiset kansiot" -televisiosarjan luoja Chris Carter on Los Angeles Dodgersien fani ja on kertonut nimenneensä Gillian Andersonin esittämän Dana Scullyn hahmon Vin Scullyn mukaan.


title: Otto Stich

text: Otto Stich (10. tammikuuta 1927 – 13. syyskuuta 2012) oli sveitsiläinen sosiaalidemokraattipuolueen poliitikko. Stich toimi liittoneuvoston johtajana eli Sveitsin presidenttinä. Hän oli valtiovarainministerinä 1983–1995.


title: Otto Stich

text: Stich valittiin Dornachista 1963 Sveitsin parlamentin alahuoneeseen, kansallisneuvostoon. Hän istui parlamentissa vuoteen 1983, jolloin hänet valittiin liittoneuvostoon. Tuohon aikaan hän oli myös sveitsiläisen liikeketju Coopin johtotehtävissä. Stichin valinta liittoneuvostoon herätti keskustelua, sillä hänet valittiin ennen sosiaalidemokraattien virallista ehdokasta Lilian Uchtenhagenia. Sosiaalidemokraatit olisivat halunneet saada ensimmäisen naisen liittoneuvostoon ja uhkasivat jopa lähteä hallituksesta.


title: Otto Stich

text: Stich oli liittoneuvostossa valtiovarainministerinä. Hänen merkittävimpiä saavutuksiaan olivat Sveitsin jäsenyydet Kansainvälisessä valuuttarahastossa ja Maailmanpankissa. Lisäksi hän oli tuomassa arvonlisäveroa ja auttoi korottomaan polttoaineveroa. Stichin katsotaan kuitenkin epäonnistuneen liittovaltion työeläkevakuutuksien kriisin hoitamisessa. Lisäksi hänet muistetaan Lötschbergin pohjatunnelin rakentamisen vastustajana. Stich toimi liittoneuvoston johtajana, eli Sveitsin presidenttinä 1988 ja 1994.


title: Otto Stich

text: Stich sai 1994 sydänkohtauksen liittoneuvoston kokouksessa ja jätti paikkansa lokakuussa 1995. Hän jatkoi kuitenkin aktiivisena poliittisten asioiden kommentoijana, ja vuonna 2011 hän julkaisi omaelämäkerran "Ich blieb einfach einfach" (”Pysyin yksinkertaisesti yksinkertaisena”).


title: Otto Stich

text: Stich kuoli vuonna 2012 pitkällisen sairasteluun, jonka takia hän oli joutuntu sairaalahoitoonkin useasti.


title: Anna Kendrick

text: Anna Cooke Kendrick (s. 9. elokuuta 1985 Portland, Maine) on yhdysvaltalainen näyttelijä ja laulaja. Hänet tunnetaan muun muassa rooleistaan elokuvissa "Up in the Air", "Pitch Perfect" ja "Twilight"-elokuvasarjassa.


title: Anna Kendrick

text: Roolistaan "Up in the Airissa" Kendrick sai muun muassa Oscar-, Bafta-, Golden Globe- ja SAG-ehdokkuudet.


title: Anna Kendrick

text: Kendrick on kotoisin Mainen osavaltiosta. Hänellä on irlantilais-skotlantilais-englantilaiset sukujuuret. Hänen vanhempansa ovat Janice (o.s. Cooke) ja William Kendrick ja hänellä on yksi isoveli. Kendrick kävi Deering High Schoolia kotikaupungissaan Portlandissa ja valmistui vuonna 2003. Lapsuudessaan hän näytteli Portlandin paikallisissa teatterituotannoissa. Kendrick asuu Los Angelesissa, Kaliforniassa. Hän on kertonut näyttelijöiden Parker Poseyn, Molly Shannonin ja Amy Poehlerin innoittaneen uraansa.


title: Anna Kendrick

text: Kendrick kiinnostui näyttelemisestä ollessaan kymmenenvuotias, ja hänen vanhempansa alkoivat viedä häntä koe-esiintymisiin New Yorkiin. 12-vuotiaana Kendrick oli mukana Broadway-näytelmässä "High Society", josta hän sai muun muassa Tony-ehdokkuuden. Sen jälkeen seurasi rooli New Yorkin kaupunginoopperan musikaalissa "A Little Night Music" vuonna 2003.


title: Anna Kendrick

text: Kendrick teki valkokangasdebyyttinsä vuonna 2003 musikaalielokuvassa "Camp". Vuonna 2007 Kendrick esiintyi indie-elokuvassa "Rocket Science", jossa hän näytteli nopeasti puhuvaa lukion väittelijää ja sai roolistaan paljon kehuja kriitikoilta sekä Independent Spirit Award -palkintoehdokkuuden.


title: Anna Kendrick

text: Vuonna 2007 Kendrick koe-esiintyi Jessica Stanleyn rooliin Stephenie Meyerin "Houkutus"-fantasiakirjasarjaan perustuvaan elokuvaan "Twilight – Houkutus" (2008). Alkuperäisen koe-esiintymisen aikaan Kendrick oli sairaana ja joutui jättäytymään pois tilaisuudesta, mutta myöhemmin hänet kutsuttiin takaisin koe-esiintymään, ja hän sai roolin. Kendrick jatkoi roolissa elokuvasarjan myöhemmissä osissa "Twilight – Uusikuu" (2009), "Twilight – Epäilys" (2010), "Twilight – Aamunkoi, osa 1" (2011) ja "Twilight – Aamunkoi, osa 2" (2012).


title: Anna Kendrick

text: "Twilight – Uusikuun" lisäksi Kendrick näytteli vuonna 2009 pääosassa elokuvassa "Elsewhere" ja oli mukana myös elokuvassa "The Marc Pease Experience". Roolistaan George Clooneyn vastanäyttelijänä Jason Reitmanin komediaelokuvassa "Up in the Air" (2009) Kendrick sai useita palkintoja ja ehdokkuuksia, esimerkiksi parhaan naissivuosan Oscar- ja Golden Globe -ehdokkuudet sekä National Board of Review’n parhaan naissivuosan palkinnon.


title: Anna Kendrick

text: Vuonna 2010 Kendrick esiintyi sivuosassa Michael Ceran esittämän päähenkilön sisarena elokuvassa "Scott Pilgrim vastaan maailma".


title: Anna Kendrick

text: Kendrick toimi huhtikuussa 2014 ensimmäistä kertaa NBC-kanavan "Saturday Night Live" -viihdeohjelman juontajana. Jakson musiikkivieraana esiintyi Pharrell Williams. Vuonna 2014 Kendrick näytteli Tuhkimoa Disneyn musikaalielokuvassa "Into the Woods". Vuonna 2016 hän julkaisi muistelmakirjansa "Scrappy Little Nobody".


title: Anna Kendrick

text: Vuonna 2017 Kendrick palasi Becan rooliin "Pitch Perfect" -elokuvasarjan kolmannessa ja viimeisessä osassa.


title: Anna Kendrick

text: Kendrick alkoi vuonna 2009 seurustella ohjaaja Edgar Wrightin kanssa, johon hän tutustui kuvatessaan elokuvaa "Scott Pilgrim vastaan maailma". Pari erosi vuoden 2013 alussa. Kendrick on seurustellut helmikuusta 2014 lähtien elokuvaaja Ben Richardsonin kanssa.


title: Eristetty sotilas

text: Eristetty sotilas on shakissa sotilas, jolla ei ole yhtään omaa sotilasta viereisillä linjoilla. Eristetyt sotilaat ovat heikkoja etenkin loppupelissä, kun niiden suojaamisen ei voi käyttää sotilaita, vaan ne sitovat upseerien voimavaroja.


title: Kaksoissotilas

text: Kaksoissotilas (myös tuplasotilas) on shakkitermi. Pelaajalla sanotaan olevan kaksoissotilas, jos hänellä on samalla linjalla kaksi sotilasta. Myös kolmois- tai neloissotilaita on mahdollista saada, mutta ne ovat hyvin harvinaisia.


title: Kaksoissotilas

text: Kaksoissotilas on usein heikkous muun muassa siksi, että toinen sotilaista on suhteellisen helppo lyödä. Se ei myöskään tavallisesti ole etu asemapelin kannalta.


title: Yhdistetyt sotilaat

text: Yhdistetyt sotilaat ovat shakissa sotilaat, jotka ovat viereisillä linjoilla. Termiä käytetään erotuksena eristetystä sotilaasta. Yhdistetyt sotilaat ovat tehokkaita varsinkin loppupelissä.


title: John Twelve Hawks

text: John Twelve Hawks on kirjailija, joka on julkaissut vuonna 2005 tieteisromaanin "Matkaaja" sekä vuonna 2007 jatko-osan, "Pimeä joki". Teokset ovat ensimmäiset kaksi osaa "Neljäs piiri" -trilogiasta. Kirjailijan oikea henkilöllisyys on tuntematon, ja jotkut arvelevat hänen olevan joku toisella nimellä kirjoittava, jo tunnettu tekijä. Kustantajan edustaja sanoo hänen kuitenkin olevan ensimmäistä kertaa julkaiseva kirjailija. Kirjailija keskustelee kustantajansa kanssa vain ääntä muuntavan satelliittipuhelimen välityksellä.


title: Noren sauvakirkko

text: Noren sauvakirkko sijaitsee Nore og Uvdalin kunnassa Norjassa. Se rakennettiin 1100-luvun lopussa ristikirkoksi, ja sitä laajennettiin ja osittain jälleenrakennettiin 1600- ja 1700-luvuilla.


title: Y1

text: Y1 on ruotsalainen dieselmoottorivaunu. Sarjan on valmistanut italialainen Fiat ja ensimmäinen luovutettiin alkuvuodesta 1979. Sillä suoritettiin aluksi koeajoja Östersundin seudulla. Myöhemmin valmistettiin 30 kappaleen sarja vaunuja myös Kalmarissa Ruotsissa. Yhteismäärä oli 88 kappaletta. Ulkoväritys oli alun perin oranssi katon ollessa harmaa, vaunun numero oli maalattu keulaan mustalle pohjalle. Myöhemmin niitä on maalattu uusien omistajien väreihin. Vaunussa oli kaksi osastoa ja niiden väliin oli sijoitettu wc. Istuinten verhoilu oli harmaasävyinen. Ensimmäisissä 25:ssä vaunussa oli 76 istumapaikkaa mutta myöhemmissä vaunuissa paikkalukua oli pienennetty 68:aan. Ruotsin valtionrautatiet päätti hankkia myös rahtitilalla varustetun vaunun jota oli tarkoitus käyttää Norlannin rataosuuksilla. Näitä YF1:si nimettyjä vaunuja tilattiin 12 kappaletta, rahtitilan lisäksi niissä oli 48 istumapaikkaa.


title: Y1

text: Rautatieliikenteessä tehtyjen uudistuksien jälkeen vaunuja on myyty runsaasti ulkomaille Kroatiaan, Serbiaan, Norjaan ja Uruguayhin. Ruotsalainen ratahallinto osti yhden Y1-vaunun ja rakensi sen kokouskäyttöön, tyyppi nimettiin PMV 2000:ksi. Nykyään Y1-vaunuja on liikenteessä Kinnekullebanan- ja Inlandsbanan-radoilla.


title: Jon Faukstad

text: Jon Faukstad (12. heinäkuuta 1944 Heidal, Norja) on harmonikansoiton professori Norjan valtiollisessa musiikkikorkeakoulussa.


title: Jon Faukstad

text: Faukstad on opiskellut valtiotieteitä, historiaa ja musiikkitiedettä Oslon yliopistossa sekä harmonikansoittoa Mogens Ellegaardin johdolla Kööpenhaminan kuninkaallisessa musiikkikonservatoriossa.


title: Jon Faukstad

text: Faukstad on johtanut Norjan musiikkikorkeakoulun harmonikkakoulutusta vuodesta 1972. Hän on tehnyt yhteistyötä lukuisten norjalaisten säveltäjien kanssa ja kantaesittänyt harmonikalle sävellettyä taidemusiikkia. Faukstad on myös konsertoinut kotimaassaan ja ulkomailla, sekä esiintynyt televisio- ja radio-ohjelmissa.


title: Jon Faukstad

text: Taidemusiikin ohella myös kansanmusiikki ja tanssimusiikki on hänen sydäntään lähellä. Hän on soittanut tanssiorkesterissa jo rippikouluajoistaan asti kotiseudullaan Gudbrandsdalenissa. Hän on tehnyt yhteistyötä viulisti Hans W. Brimin kanssa 25 vuoden ajan, sisältäen kaksi konserttikiertuetta Norjassa, kaksi pitkää konserttimatkaa Yhdysvaltoihin. Hän on myös tehnyt Brimin ja norjalaisen nokkahuiluvariantin, "tussefløyte"n, soittajan Mary Barthelemyn kanssa kaksi levyä.


title: Jon Faukstad

text: Viime vuosina Faukstad on työskennellyt televisio-, radio- ja levytuotantonsa suhteen yhdessä erityisesti Per Sæmund Bjørkumin kanssa, kiertäen myös konsertoimassa kotimaassaan ja ulkomailla. Faukstadilla on monipuolinen kokemus televisio- ja radiotyöstä ja hän oli mukana tekemässä muun muassa radiosarjaa "Gammaldansen i Noreg".


title: Jet d’eau

text: Jet d’eau () on suuri suihkulähde Geneven kaupungissa Sveitsissä. Se sijaitsee Genevenjärven lounaisimmassa kulmassa pari sataa metriä järven etelärannalta ja nelisen sataa metriä Rhônen joenniskasta. Jet d’eau on Geneven tärkeimpiä nähtävyyksiä.


title: Jet d’eau

text: Vesisuihku on 140 metriä korkea. Vettä pumpataan 1 000 kilowatin teholla noin 500 litraa sekunnissa. Suihku on toiminnassa ympäri vuoden valoisan aikaan. Keväisin ja syksyisin, viikonloppuiltoina, suihku on iltaisin valaistu.


title: Jet d’eau

text: Ensimmäinen Jet d’eau otettiin käyttöön 1886. Se toimi Usine des Forces Motrices -voimalaitoksen säätölaitteistona: veden kulutuksen pienentyessä osa vedestä ohjattiin vesisuihkuun. Suihkun korkeus oli 30 metriä.


title: Jet d’eau

text: Vuonna 1891 Geneven kaupunki päätti rakentaa vesisuihkun nähtävyydeksi satama-alueelle, naapurikunta Les Eaux-Vives’n alueelle. Jet d’eau on ollut valaistu vuodesta 1930 alkaen.


title: Jet d’eau

text: Nykyinen laitteisto otettiin käyttöön vuonna 1951.


title: Amy Birnbaum

text: Amy Birnbaum (s. 14. huhtikuuta 1975) on yhdysvaltalainen laulaja, taiteellinen avustaja ja ääninäyttelijä, joka tunnetaan ääniroolistaan Anzu Mazakina ("Téa Gardner") animesarjassa Yu-Gi-Oh! Duel Monsters. Ääninäyttelemisen ohella hän työskentelee Broadway-teatterin tuotannossa taiteellisena avustajana ja lauloi muun muassa cover kappaleita Tufts yliopiston yhtyeen Amalgamatesin levylle vuosina 1997–1998.


title: Eusko Abendaren Ereserkia

text: Eusko Abendaren Ereserkia ("Baskikansan hymni") on Baskimaan itsehallintoalueen virallinen kansallislaulu. Alkuperäisessä versiossa käytetään kansasta oikeinkirjoitusmuotoa "Euzko". Laulun on sanoittanut baskinationalismin perustajiin kuulunut Sabino Arana, sen sävelmä on vanha baskilainen kansansävelmä. Laulua käytettiin Aranan puolueen PNV:n tunnuslauluna ja 1930-luvulla sitä käytettiin itsehallinnollisen Baskimaan virallisena hymninä. Francon aikana Baskimaan itsehallinto kumottiin ja laulu kiellettiin.


title: Eusko Abendaren Ereserkia

text: Baskimaan itsehallinnon palauduttua ja alueparlamentin kokoontuessa jälleen 14. huhtikuuta 1983, tehtiin esitys laulun virallisen aseman palauttamisesta. Useat edustajat olivat kuitenkin sitä mieltä, että laulu liittyy liian kiinteästi PNV:n historiaan, jotta se voisi olla koko maan kansallislaulu. Lisäksi valitettiin, että laulun sanat ovat liian uskonnolliset ja liian kristilliset. Lopputulos oli, että Baskimaan parlamentti julisti vain laulun sävelmän viralliseksi kansallislauluksi, kun taas laulun sanoille tätä asemaa ei annettu. Tämä tapa on tosin tuttu myös Espanjan kansallislaulusta.


title: Retkikunta 16

text: Retkikunta 16 () oli Kansainvälisen avaruusaseman 16. miehistö.


title: Michael Hoeye

text: Michael Hoeye (s. 1947 Los Angeles) on yhdysvaltalainen lastenkirjailija, joka on kirjoittanut "Hermux Tantamoqin seikkailuja" -sarjan. Hän asuu puolisoineen Oregonissa ja on opettanut Marylhurstin yliopistossa.


title: Kuiskauksia ja huutoja

text: Kuiskauksia ja huutoja () on Ingmar Bergmanin ohjaama elokuva vuodelta 1972. Se kertoo kolmesta sisaruksesta, joista yksi tekee kuolemaa, ja kaksi joutuu seuraamaan vierestä, vuoroin toivoen ja peläten kuolemaa.


title: Kuiskauksia ja huutoja

text: Sven Nykvist voitti tästä elokuvasta Parhaan kuvauksen Oscarin. Elokuvaa hallitsee punainen väri.


title: Geir Draugsvoll

text: Geir Draugsvoll (12. huhtikuuta 1967 Voss, Norja) on norjalainen harmonikkataiteilija.


title: Geir Draugsvoll

text: Draugsvoll on soittanut klassista musiikkia harmonikalla jo kahdeksanvuotiaasta lähtien.


title: Geir Draugsvoll

text: Geir Draugsvoll opiskeli 1986–1992 Tanskan kuninkaallisessa musiikkikonservatoriossa Mogens Ellegaardin johdolla.


title: Geir Draugsvoll

text: Jo opiskeluaikanaan Draugsvoll rakensi huomattavaa konserttisolistin uraa muodostaen läheiset suhteet useisiin tanskalaisiin säveltäjiin. Hänen konserttinsa ovat saaneet muun muassa tanskalaisilta musiikkikriitikoilta ylistäviä arvioita. Hän on esiintynyt lukuisilla kansainvälisillä taidemusiikkiareenoilla ja -festivaaleilla, kuten Kuhmossa.


title: Geir Draugsvoll

text: Hän esiintyy myös harmonikkaduona James Crabbin kanssa. Crabb-Draugsvoll kaksikko on tehnyt yhteistyötä esimerkiksi suomalaisen Tero Saarinen Companyn kanssa, duo esiintyy koreografi Tero Saarisen "Petrushka"-tulkinnassa (2001). Hän on esiintynyt myös tanskalaisen performanssiryhmä Hotel Pro Forman kanssa 1995.


title: Geir Draugsvoll

text: Draugsvoll toimii professorina Tanskan kuninkaallisessa musiikkikonservatoriossa.


title: Jeanette Winterson

text: Jeanette Winterson (s. 1959 Yhdistynyt kuningaskunta) on brittiläinen kirjailija. Hänen teoksiaan on julkaistu yli 30 maassa.


title: Jeanette Winterson

text: Winterson varttui Pohjois-Englannissa. 23-vuotiaana kirjoitettu omaelämäkerrallinen romaani "Ei appelsiini ole ainoa hedelmä" (1985) toi hänelle parhaan esikoisteoksen Whitbread-palkinnon. Romaani on aikalaiskuvaus pienestä teollisuuskaupungista, uskonnollisen kodin vaikutuksesta, lesbolaisesta ensirakkaudesta ja sen saamasta tuomiosta. Winterson kirjoitti myös käsikirjoituksen samannimiseen BBC:n tuottamaan kolmiosaiseen tv-minisarjaan, joka voitti BAFTA-palkinnon parhaana draamana ilmestymisvuonnaan 1990.


title: Saraband

text: Saraband on ruotsalainen televisioelokuva vuodelta 2003. Sen ohjasi Ingmar Bergman, ja se on itsenäinen jatko-osa Bergmanin elokuvalle "Kohtauksia eräästä avioliitosta" vuodelta 1973. Elokuva jäi Bergmanin viimeiseksi ohjaustyöksi.


title: Saraband

text: Kohtauksia eräästä avioliitosta -elokuvassa eronneet Marianne (Liv Ullmann) ja Johan (Erland Josephson) kohtaavat jälleen vuosikymmenten jälkeen. Kumpikin on ollut tahollaan naimisissa mutta jälleen yksin. Marianne joutuu todistamaan Johanin ja tämän pojan välistä valtataistelua, ja kilpailua vaikutusvallasta selloa soittavan pojantyttären elämässä.


title: Georg Ratzinger

text: Georg Ratzinger (s. 15. tammikuuta 1924) on saksalainen katolinen pappi ja kirkkomuusikko. Hän on entisen paavi Benedictus XVI:n veli.


title: Georg Ratzinger

text: Toisessa maailmansodassa taistellut Ratzinger sai pappisvihkimyksensä vuonna 1951. Hän saavutti huomattavimman maineensa omilla ansioillaan katedraalikuoro Regensburger Domspatzenin pitkäaikaisena johtajana.


title: Georg Ratzinger

text: Ratzingerille myönnettiin vuonna 1981 Saksan Bundesverdienstkreuz.


title: Georg Ratzinger

text: Ratzinger nousi julkisuuteen vuonna 2010, kun hän kertoi kurittaneensa oppilaita fyysisesti toimiessaan kuoronjohtajana Regensburgissa. Hän myös tiesi muista väkivaltatapauksista Regensburgin katolisessa sisäoppilaitoksessa.


title: Voss

text: Voss on Norjan kunta Hordalandin läänissä. Sen rajanaapureita ovat pohjoisessa Vik, idässä Aurland ja Ulvik, etelässä Granvin ja Kvam ja lännessä Vaksdal.


title: Voss

text: Voss on sisämaakunta ja liikenteen solmukohta. Pinta-alaltaan se on Hordalandin läänin suurin. Kunnassa sijaitsee suosittuja hiihtokeskuksia, kuten alueen suurin Voss Fjellheisar sekä Voss Fjellandsby Myrkdalen. Bergensbanen-rautatie menee kunnan läpi ja keskustassa on rautatieasema.


title: Voss

text: Kunta perustettiin 1964 aikaisemman Vossin kunnan, Vossestrandin ja Evangerin kuntien (lukuun ottamatta Bergsdalenia ja Eksingedalenia) yhteenliittymänä.


title: Voss

text: Voss on Ylivieskan ystävyyskaupunki.


title: Canon EF 70–200mm

text: Canon EF 70–200mm voi tarkoittaa seuraavia Canonin objektiiveja:


title: Kuvamaakarit

text: Kuvamaakarit () on ruotsalainen televisioelokuva vuodelta 2000. Sen ohjasi Ingmar Bergman ja käsikirjoitti Per Olov Enqvist.


title: Kuvamaakarit

text: Elokuva perustuu Bergmanin Kungliga Dramatiska Teaternissa ohjaamaan näytelmään. Se kertoo neljän ruotsalaisen huipputaiteilijan kohtaamisesta 1920-luvulla. Hahmoina ovat kirjailija Selma Lagerlöf, näyttelijätär Tora Teje, elokuvaohjaaja Victor Sjöström ja kuvaaja Julius Jaenzon.


title: Kuvamaakarit

text: Kuvamaakarit esitettiin Suomessa Yle TV1 -kanavalla vuonna 2001.


title: Malta (saari)

text: Malta on samannimisen valtion pääsaari ja sen kolmesta asutusta saaresta suurin. Se sijaitsee Välimeressä Sisiliasta etelään. Maltalta länteen on Tunisia ja etelään Libya. Saaren pinta-ala on 246 neliökilometriä. Valtion pääkaupunki Valletta sijaitsee saarella. Muut Maltan valtion asutut saaret ovat Gozo ja Comino.


title: Malta (saari)

text: Saarelta puuttuu puusto, koska jo foinikialaiset kaatoivat sen laivanvarustustarpeisiinsa. Saari on huomattavan tiheään asuttu. Sillä on matalahkoja kukkuloita sekä porrastettua peltoa.


title: Unohtumattomat

text: Unohtumattomat on vuosina 1991–1999 ilmestynyt suomalainen CD-äänilevysarja. Sarjassa julkaistiin vanhempaa suomalaista iskelmämusiikkia aina 1920-luvun savikiekkolevytyksistä 1960-luvun lopulle. Sarjaa julkaisi aluksi Fazer Finnlevy ja myöhemmin Warner Music Finland. Myöhemmin sen eräänlaiseksi korvikkeeksi tuotiin markkinoille 20 suosikkia -sarja. Nykyään Unohtumattomat-sarjan levyjä voi ostaa antikvariaateista.


title: Unohtumattomat

text: Unohtumattomat-sarjassa on ilmestynyt ainakin seuraavien artistien kokoelmat:


title: Unohtumattomat

text: Lisäksi on ilmestynyt useamman artistin yhteisiä kokoelmia jonkin teeman tai musiikinlajin perusteella:


title: José Antonio González

text: José Antonio González Linares (s. 25. huhtikuuta 1945 San Felices de Buelna) on entinen espanjalainen maantiepyöräilijä.


title: José Antonio González

text: González kilpaili ammattilaisena vuosina 1969–1980. Hän voitti Baskimaan ympäriajon neljä kertaa, mikä on edelleen kilpailun ennätys. Hän voitti lisäksi etappeja Espanjan ja Ranskan ympäriajoissa sekä Espanjan maantiepyöräilymestaruuden.


title: José Antonio González

text: Gonzálezin suoritus vuoden 1971 Espanjan ympäriajossa hylättiin dopingin takia.


title: Harri Rinne (koripalloilija)

text: Harri Rinne (s. 2. joulukuuta 1982) on suomalainen koripalloilija. Hän pelasi Team Componentassa kaudella 2007–08. Rinne siirtyi Team Componentaan helmikuussa vuonna 2008 eteläisen alueen 3. divisioonassa pelaavasta Karkkilan Urheilijoiden joukkueesta. Rinne on 185 cm pitkä ja pelipaikaltaan takamies.


title: Harri Rinne (koripalloilija)

text: Rinne pelasi 22-vuotiaiden miesten SM-sarjassa kaudella 2002–03. Tuona kautena hän teki Team Componentassa 11 ottelussa yhteensä 33 pistettä ja 17 levypalloa.


title: Saz

text:
Saz (ساز sāz, sana tarkoittaa farsin kielellä musiikkia) on pitkäkaulainen luuttu, jota soitetaan etenkin Turkissa, Iranissa, Azerbaidžanissa, Armeniassa ja Balkanilla.
Turkissa soitinta kutsutaan myös nimellä bağlama.


title: Saz

text: Useimpien Kaukasiassa ja Lähi-idässä suosittujen soitinten alkuperää on lähes mahdotonta määritellä. Todennäköisesti osa on muinaisten persialaisten keksimiä ja useimpien kehittelyyn ovat osallistunet kaikki lähialueen kansat turkkilaisista arabeihin.


title: Saz

text: Soittimen päärynänmuotoinen kaikukoppa tehdään silkkiäispuusta. Kieliä on kahdeksasta kymmeneen ja niitä näppäillään usein yhtäaikaisesti plektralla. Säestyskielistä soitetaan myös usein jatkuvia kvartteja tai kvinttejä melodian säestykseksi.


title: Saz

text: Turkkilaisessa taidemusiikissa soitettava hieman isokokoisempi pitkäkaulaluuttu on nimeltään tanbur. Etenkin Lähi-idän kansanmusiikkiin kotiutunut saz on kehittynyt kopuz (myös komuz, eli homys tai myös duduk) -luutuista, joita soitetaan monilla alueilla turkkilaiskansojen parissa.


title: Saz

text: Turkissa saz oli ennen kiertävien trubaduurien, aşıkien musiikkia (Azerbaidžanissa: aşıq tai ashug, Armeniassa: ashugh tai gusan, Turkmenistanissa: ozan, uzan tai bakhshi). Nykyisin saz on yhä runomuodossa laulettavan turkkilaisen kansanmusiikin tärkein soolosoitin. Laulutyyli on vanhaa aasialaista perua ajalta, jolloin turkkilaiskansat elivät paimentolaiselämää. Nykyiset aşıkit ovat levyttäviä ammattilaismuusikoita, joiden suosio on vankkumaton Turkin musiikkiyleisön keskuudessa.


title: Saz

text: Sazia käytetään soittimena muun muassa turkkilaisessa kansanmusiikissa (Türk halk müziği), turkkilaisessa taidemusiikissa (Türk sanat müziği), kurdien musiikissa, azereiden taidemusiikissa (mugam) ja ashug-musiikissa, bosnialaisessa sevdahissa ja persialaisessa musiikissa.


title: Saz

text: Armenialaiseen kaupunkilaismusiikkiin saz kotiutui naapurimaista syrjäyttäen perinteiset armenialaiset kielisoittimet nimeltään knar ja tavih. Armenian alkuperäiset ammattimuusikot olivat nimeltään gusaneja. Erikseen olivat kertojat, säveltäjät ja muusikot. 1600-luvun loppupuolella kehittyi uusi trubaduuritaide, jonka edustajia kutsuttiin ashugeiksi. Nimi tuli arabiankielisestä sanasta asheq, joka tarkoittaa rakastajaa. Ashugien taide oli yksilöllistä eikä se periytynyt isältä pojalle kuten gusaneiden kansanmusiikki. Luonteeltaan se oli kansanmusiikin ja taidemusiikin välimaastossa.


title: Saz

text: Azerbaidžanilainen musiikki on osa persialaista musiikkikulttuuria. Turkkilaisuus ilmenee Azerbaidžanin musiikissa trubaduuritaiteessa ja soitinten nimistössä. Azerbaidžanin ashugit eli trubaduurit käyttävät usein sazia. Ei tiedetä tarkkaan kuinka vanha tämä perinne on Azerbaidžanissa mutta on mahdollista että turkkilaiskansat lauloivat kertovia runolauluja jo paimentolaisaikoinaan Keski-Aasiassa.


title: Saz

text: Paimentolaiskansa kazakit kuuluvat turkkilaiskansoihin, joten myös Kazakstanissa on perinteisesti laulettu trubaduurityyppisiä kansanlauluja. Vasta 1800-luvulla muodostui kazakkien musiikkiin myös muita piirteitä. Kazakkien yksinkertainen sazia muistuttava kaksikielinen luuttu on nimeltään dombrá.


title: Saz

text: Kazakkien musiikille lähes identtinen paimentolaiskansan musiikkityyli löytyy Kirgisiasta, jossa turkkilaiskansojen perinteinen musiikki on säilynyt kaikkein puhtaimmassa ja alkuperäisimmässä muodossaan. Siellä trubaduurien sazia muistuttava 3-kielinen pitkäkaulaluuttu on nimeltään komuz.


title: Saz

text: Turkmeenien musiikki on sukua kirgiisien ja kazahien musiikille, mutta erosi jo varhain paimentolaistyylistä imien itsensä persialaisvaikutteita. Turkmenistanin bakhshit säestävät lauluaan 2-kielisellä silkkiäispuisella dutár-pitkäkaulaluutulla.


title: Saz

text: Dutár-luuttua soitetaan myös toisiaan läheisesti muistuttavassa tadžikistanilaisessa ja uzbekistanilaisessa musiikissa. Dutária käytettiin varmuudella jo 1400-luvulla Timur Lenkin valtakunnassa. Tadžikistan ja Uzbekistan ovat jo kauan olleet korkeakulttuureja, joka heijastuu ikivanhoissa taidemusiikeissa. Paimentolaismusiikki on kuitenkin aina ollut osana molempien maiden kansankulttuuria.


title: Saz

text:
Uzbekistanissa eeppisiä Köroğlu-lauluja säestetään 2-kielisellä dombra-luutulla.
Myös kaksikielistä dutár-luuttua käytetään yleisesti kotisoittimena. Runomuoto on ollut tärkeällä sijalla myös uzbekkien musiikissa.


title: Musiikkineuvos

text: Musiikkineuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko .


title: Musiikkineuvos

text: Arvonimi myönnettiin ensimmäisen kerran vuonna 1974. Vuosien 1918–2013 aikana musiikkineuvoksen arvonimi on myönnetty 54 henkilölle.


title: Musiikkineuvos

text: Se voidaan myöntää musiikin alalla ansioituneille henkilöille.


title: Musiikkineuvos

text: Musiikkineuvoksen arvonimen ovat saaneet muun muassa:


title: Petrovaara

text: Petrovaara on kylä Juuassa. Asukkaita on noin 160. Kyläkeskus sijoittuu Juuka-Kaavi-tien (Seututie 506) Petrovaara-Otravaara risteykseen. Asutus sijoittuu pääosin Petrovaaraan, Otravaaraan ja osaksi tämän Juuka-Kaavi-tien varteen.


title: Petrovaara

text: Petrovaaran kesämökkien määräksi on lasketu 120.


title: Petrovaara

text: Kylässä on useita järviä: Kuusijärvi, Saarijärvi, Koppelojärvet, Kalliojärvi, Polvijärvi ja Petrojärvi.


title: Petrovaara

text: Kylässä on joitakin maataloustiloja. Useat käyvät työssä Juuan kirkonkylässä ja Nunnanlahden kiviteollisuudessa.


title: Petrovaara

text: Petrovaaralla, Halivaaralla ja Kajoolla on yhteinen Timanttikylät-kylähanke.


title: Mobile Launcher Platform

text: Mobile Launcher Platform eli MLP on kaksikerroksinen rakennelma, jonka päältä avaruussukkulat laukaistaan. Koko avaruussukkulajärjestelmä (STS, engl. Space Transport System) kootaan Kennedy Space Centerin Vehicle Assembly Buildingissa MLP:n päälle, mikä vuorostaan on Crawler-Transporter-tela-ajoneuvon päällä. Tämän jälkeen koko sukkula ajetaan laukaisualustalle 39-A tai 39-B. MLP lasketaan laukaisupaikalle ja Crawler-Transporter ajetaan pois ennen laukaisua. Aiemmin samoja laitteita käytettiin Apollo-ohjelman Saturn V -rakettien kokoamiseen ja laukaisuun.


title: Mobile Launcher Platform

text: Kukin MLP painaa 4,2 Mkg ja on 49 m pitkä, 41 m leveä sekä 7,6 m korkea.


title: Mobile Launcher Platform

text: Kaikki kolme MLP:ää tehtiin alun perin Apollo-ohjelman Saturn V -rakettien laukaisuun ja siihen niitä käytettiin 1960 ja 1970-lukujen vaihteessa. Kussakin MPL:ssä oli Saturn V:n laukaisussa tarvittu 120 metriä korkea laukaistorni, jossa oli juuri ennen laukaisua sivuun käännettävät käsivarret ja muita toimintoja.


title: Mobile Launcher Platform

text: Miehitettyjä Skylab ja Apollo-Soyuz -lentoja varten MLP #1 muokattiin, siten että Raketin alle lisättiin sitä korottava jalusta. Näin Saturn V:tä lyhyempi Saturn IB yletti laukaistutornin käsivarsiin eikä laukaistornia tarvinnut muuntaa. Lisäksi Saturn V Ground Support Equipment (GSE) poistettiin tai poistettiin käytöstä ja tilalle asennettiin Saturn IB GSE equipment.


title: Mobile Launcher Platform

text: Apollo-ohjelman jälkeen MLP 2:n ja 3:n tornit muokattiin avaruussukkulan laukaisuun sopivaksi ja niille annettiin nimi "Fixed Service Structure" FSS sekä kiinnitettiin pysyvästi laukaisupaikkoihin 39 A and B. MLP 1:n laukaisutorni purettiin ja säilöttiin Kennedy Space Centeriin. Lisäksi laukaisualustaan lisättiin mm. laukaisua edeltävien vetyhuurujen polttamiseen tarkoitetut soihdut ja uudet aukot booster-rakettien pakokaasuille. Sukkulan moottorien pakokaasut kulkevat alkuperäisten aukkojen kautta. Alustaan asennettiin kuusi 3,7 metriä korkeaa äänenvaimennustornia. Niitä muokattiin STS-1 -lennon jälkeen, kun akustinen kuorma vaurioitti suurinta osaa sukkulan lämpösuojasta (TPS) lähdön aikana. Lähdön aikana tornit vapauttavat laukaisualustalle 1136 m vettä 20 sekunnissa. Näin äänen voimakkuus laskeen noin 142 dB:iin.


title: Mobile Launcher Platform

text: Sukkula on kiinni laukaisualustassa kahdeksasta kohtaa ennen liikkeelle lähtöä. Pultteja on neljä kunkin booster-raketin peräliepeessä. Juuri ennen boostereiden sytyttämistä mutterit räjäytetään ja sukkula pääsee liikkeelle.


title: Mobile Launcher Platform

text: NASA on päättänyt korvata avaruussukkulat kapselimaisella Orion-avaruusaluksella, sekä miehitetyllä Ares I -kantoraketilla ja miehittämättömällä Ares V -kantoraketilla. Project Constellationissa on kuitenkin tarkoitus käyttää jo Apollo-ohjelman aikaista laitteistoa, Crawler-transporteria ja MLP:ia. Siinä tullaan pohjaamaan Apollo-ohjelmassa koeteltuihin ratkaisuihin.


title: Mobile Launcher Platform

text: Vuonna 2009 Ares I:n testilaukaisuihin modifioidaan yksi MLP. 2012 testilaukaisut ja siitä eteenpäin tehdään uusilta MLP:iltä, joihin on asennettu laukaistutorni ja suurin osa muusta laitteistosta. NASA antoi uuden laukaisualustan suunnittelun Merritt Islandissa toimivalle Reynolds, Smith and Hills -yhtiölle.


title: Oleg Kononenko

text: Oleg Dmitrijevitš Kononenko (, s. Tšardžou, Turkmenistanin SNT) on venäläinen avaruuslentäjä.


title: Oleg Kononenko

text: Kononenko valmistui Nikolai Žukovskin nimeä kantavasta Harkovan ilmailuinstituutista vuonna 1988 koneinsinöörinä, erikoistumisalanaan lentokoneiden moottorit. Vuonna 1990 Kononenko sai jatko-opintonsa valmiiksi Kuibyševin ilmailuinstituutissa erikoisalanaan automaattiset ohjausjärjestelmät. Opintojen jälkeen Kononenko toimi Samaran keskussuunnitteluvirastossa insinöörinä, suunnitteluinsinöörinä ja johtavana suunnitteluinsinöörinä.


title: Oleg Kononenko

text: Kononenko valittiin avaruuslentäjäkandidaatiksi . Gagarin Cosmonaut Training Centerissä suoritetun kesäkuusta 1996 maaliskuuhun 1998 kestäneen kosmonautin peruskoulutuksen jälkeen hänet valittiin koekosmonautiksi .


title: Oleg Kononenko

text: Lokakuussa 1998 Kononenko aloitti harjoittelun muiden ISS-ohjelmaan valittujen kosmonauttien kanssa. Tammikuussa 1999 Kononenko pääsi Energijan kosmonauttiryhmään. – Kononenko harjoitteli Sojuz TM-34:n varamiehistön lentoinsinöörinä.


title: Oleg Kononenko

text: Maaliskuussa 2006 Kononenko aloitti harjoittelun Sojuz TMA-12:n lentoinsinöörinä ja Retkikunta 17:n ensimiehistönä. Kononenko laukaistiin avaruuteen Sojuz TMA-12 -lennolla osana Kansainvälisen avaruusaseman Retkikunta 17:ää. Lennon on tarkoitus kestää saman vuoden lokakuuhun saakka.


title: Oleg Kononenko

text: Kononenko oli 23. joulukuuta 2011 - 1. heinäkuuta 2012 ISS:llä Retkikunta 30:n ja Retkikunta 31:n miehistössä.


title: EinStein würfelt nicht

text: EinStein würfelt nicht! on saksalaisen sovelletun matematiikan professorin Ingo Althöferin kehittämä kahden pelaajan lautapeli. Se oli Saksassa Einstein-vuonna 2005 kiertäneen ”Spiel in der Wissenschaft – Wissenschaft im Spiel” -näyttelyn virallinen tunnuspeli.


title: EinStein würfelt nicht

text: Pelin saksankielinen nimi () on sanaleikki, joka viittaa Albert Einsteinin kuuluisaan toteamukseen Jumalasta: ”Olen vakuuttunut, että hän ei heitä noppaa.” – pelin sääntöjen mukaan pelaaja, jolla on jäljellä vain yksi pelinappula eli ”kivi” (saksaksi ”ein Stein”), voi liikuttaa nappulaansa heittämättä enää noppaa.


title: EinStein würfelt nicht

text: Peliä pelataan neliskulmaisella 5×5 ruudun laudalla. Molemmilla pelaajilla on kuusi nappulaa, jotka on numeroitu yhdestä kuuteen. Aloituksessa nappulat asetellaan vastakkaisiin kulmiin kuvan esittämällä tavalla. Pelin tähtäimenä on saavuttaa nappulallaan laudan vastakkainen kulma, josta vastustaja aloitti, tai syödä kaikki vastustajan nappulat.


title: EinStein würfelt nicht

text: Kumpikin pelaaja heittää vuorollaan tavallista kuusisivuista noppaa ja siirtää sitten nopan lukemaa vastaavaa nappulaa. Jos kyseistä nappulaa ei enää ole laudalla, pelaaja saa valintansa mukaan siirtää seuraavaksi suurinta tai pienintä laudalla yhä olevaa nappulaansa. Nappulaa voi siirtää viistosti vastustajan nurkkaa kohden tai kohti niitä sivuja, joita vasten aloitustilanteessa ei ollut omia nappuloita. Mikäli kohderuudussa on oma tai vastustajan nappula, se poistetaan laudalta.


title: EinStein würfelt nicht

text: Mitä vähemmän pelaajalla on laudalla nappuloita, sen liikkuvampia ne ovat, sillä samaa nappulaa on mahdollista siirtää useammalla noppatuloksella. Tämän vuoksi on usein hyödyllistä syödä myös omia nappuloitaan. Samoin joskus on viisasta välttää vastustajan nappuloiden syömistä.


title: EinStein würfelt nicht

text: Althöfer on kehittänyt EinStein würfelt nichtistä myös 3–4 pelaajalle soveltuvan version, jonka pelilauta on normaalista poiketen 6×6-kokoinen. Nappulat asetellaan aluksi laudan kulmiin kaksinpelin tapaan. Nelinpelissä pelaajista muodostetaan kaksi joukkuetta, joiden päämääränä on saada yksi jommankumman pelaajan nappuloista vastakkaiseen nurkkaan. Mikäli joku pelaajista menettää kaikki nappulansa, hänen joukkueensa on hävinnyt. Kolminpelissä yksi pelaajista pelaa tavalliseen tapaan päämääränään saada nappula vastakkaiseen kulmaan, vastapelaajien pyrkiessä syömään kaikki hänen nappulansa.


title: Kauhun pikajuna

text: Kauhun pikajuna (; ) on vuonna 1972 ensi-iltansa saanut englantilais-espanjalainen kauhuelokuva. Elokuvan on ohjannut Eugenio Martín ja pääosissa nähdään Christopher Lee, Peter Cushing sekä Telly Savalas. Elokuva on vapaa tekijänoikeudesta (public domain).


title: Kauhun pikajuna

text: Vuonna 1906 professori Alexander Saxtonin (Christopher Lee) johtama atropologinen ryhmä löytää 'puutuvaksi linkiksi' oletetun fossiilin Pohjois-Kiinasta. Löydös on tarkoitus toimittaa Englantiin lisätutkimuksia varten, jonka johdosta fossiili lastataan Siperian halki kulkevaan pikajunaan.


title: Kauhun pikajuna

text: Ennen lähtöä fossiilin pakkausarkun läheisyydestä löydetään tunnettu varas, joka oli kuollut katsottuaan kuljetuslaatikkoon. Kuolleen otaksutaan ensin olevan sokea, sillä hänen silmänsä olivat valkeat kuin sokealla. Ortodoksimunkki, joka kuuluu junassa matkustavien kreivin ja kreivittären seurueeseen, väittää lastilaatikon olevan pahuuden vallassa.


title: Kauhun pikajuna

text: Saxton tahtoisi pitää löydöksensä salassa, mutta etenkin Saxtonin kollega tohtori Wells (Peter Cushing) on utelias löydöksen suhteen. Wells maksaa eräälle junan henkilökunnasta tarkistamaan arkun sisältöä, mutta kyseinen henkilö kuolee katsottuaan arkussa ollutta oliota. Tapahtuman jälkeen olio pääsee pakenemaan, jonka jälkeen junasta alkaa löytyä valkosilmäisiä uhreja.


title: Kauhun pikajuna

text: Ruumiinavauksissa paljastuu, että kuolleiden aivot ovat sileät muistin ja tiedon ammennettua pois. Murhista vastuussa olleen olion ampuu tarkastaja Mirov, jolloin uhka vaikuttaisi olevan ohi. Saxton ja Wells tekevät löydöksen olion silmistä, joista löytyy kuvia niin esihistoriallisesta ajasta kuin myös Maapallosta ulkoavaruudesta käsin. Tämän perusteella tutkijat päättelevät avaruudesta tulleen aineettoman olion vain asuneensa fossiilissa, jonka jälkeen olio oli siirtynyt seuraavaan uhriin, tarkastajaan.


title: Kauhun pikajuna

text: Uutiset junassa tapahtuneista murhista on sähkötetty Siperian viranomaisille, ja kasakka nimeltään kapteeni Kazan (Telly Savalas) miehineen pysäyttää. Mirov paljastuu olevansa olion kaappaama, ja tulee ammutuksi tämän vuoksi. Ennen kuolemaa olio siirtyy ortodoksimunkkiin. Matkustajat pakenevat postivaunuun sillä aikaa kun munkki alkaa murhata sotilaita.


title: Kauhun pikajuna

text: Saxton pelastaa kreivittären oliolta, mutta tämä herättää uhrinsa takaisin eloon. Tämän jälkeen eloonjääneet linnoittautuvat viimeiseen junavaunuun, ja yrittävät pitää hyökkääjät loitolla. Venäjä on sähköttänyt seuraavalle asemalle määräyksen suistaa juna raiteilta, aseman henkilökunta seuraa määräystä luullen maan olevan sodassa. Juuri oikealla hetkellä elossa olevat matkustajat saavat vaununsa irrotettua ennen kuin muu juna suistuu jyrkänteeltä ja syttyy palamaan.


title: Tuovi Vahtera

text: Tuovi Inkeri Vahtera (s. 28. helmikuuta 1938 Helsinki) on entinen suomalainen yleisurheilija. Vahtera voitti viisiottelussa neljä Suomen mestaruutta sekä yhden mestaruuden 100 metrin juoksussa. Hän saavutti mitalisijoituksia myös 200 metrin juoksussa ja keihäänheitossa. Seuratasolla hän edusti Helsingin Naisurheilijoita.


title: Smart Profit Club

text: Smart Profit Club oli internetissä toimiva sijoitus- ja verkostomarkkinointisivusto. Sivustoa ylläpiti "Oy Smart Profit Club Ltd", joka oli rekisteröity kaupparekisteriin 24. tammikuuta 2008, kotipaikkana Tampere. Yritys lupasi alun perin sijoittajilleen jopa 60 prosentin tuottoja, jotka syntyisivät valuuttakaupoilla. Uuden ilmoituksen mukaan kuukausittainen tuotto-oletus muutettiin 8–15 prosentiksi. Tuoton ilmoitustapaa muutettiin toimitusjohtajan mukaan sen vuoksi, että 60 prosentin vuosituotto kuulosti liian suurelta ja myös takuutuotto oli epäilyttänyt ihmisiä.


title: Smart Profit Club

text: Sisäministeriö tutkii internetissä markkinoivaa Smart Profit Clubia epäiltynä pyramidihuijauksesta. Ministeriössä on tutkittavana noin viisi huijausepäilyä, kun Smart Profit Club lasketaan mukaan. Näin kertoo Aamulehdessä haastateltu hallintoneuvos Jouni Laiho. Smart Profit Club itse väitti, että sillä on takanaan joukko suomalaisia sijoittajia, joilla on vuosien kokemus valuuttakaupasta. Yrityksen toimitusjohtajana toimi Matti Rautajoki, 30.


title: Smart Profit Club

text: Talouslehti Talouselämän mukaan Smart Profit Clubin toimintamalli oli verkostomarkkinoinnin ja pyramidimallin rajoilla. Televisiokanava MTV3:n haastattelema Finanssialan keskusliiton asiantuntija arvioi Smart Profit Clubin olleen yksi Wincapitan työn jatkajista.


title: Smart Profit Club

text: Smart Profit Clubin mukaan osa sen jäsenistä perusti 4. huhtikuuta 2008 yhdistyksen Valuuttakaupalla hyväntekeväisyyttä ry. Yrityksen mukaan vuoden treidausjakson jälkeen tuotto lahjoitetaan hyväntekeväisyysjärjestöjen käyttöön lyhentämättömänä. MTV3:n mukaan tiedotteessa mainittiin Lastenklinikoiden kummit, mutta se poistettiin kummien vaatimusten jälkeen.


title: Smart Profit Club

text: Vuonna 2009 yrityksen verkkosivut lakkasivat toimimasta.


title: Helsingin yliopiston piirustussali

text: Helsingin yliopiston piirustussali on Turun Akatemian yhteyteen vuonna 1707 perustettu kuvataideoppilaitos. Se siirtyi yliopiston mukana Helsinkiin vuonna 1828. Se on välillä toiminut myös nimellä Helsingin yliopiston piirustuslaitos.


title: Helsingin yliopiston piirustussali

text: Ensimmäisen varsinaisen piirustusmestarinsa silloinen Turun akatemia sai vuonna 1708, kun tukholmalainen maalari Johan Oppenort palkattiin tehtävään. Piirustusmestarin toimi vakiintui Helsinkiin muuton jälkeen 1830-luvulla. Helsingin yliopiston piirustussali oli 1840-luvulle asti ainoa taideopetusta antanut oppilaitos Suomessa. Pääopettajina ovat toimineet monet kuuluisat taiteilijat, kuten Magnus von Wright, Adolf von Becker, Fredrik Ahlstedt, Eero Järnefelt, Väinö Blomstedt, Erkki Kulovesi ja Åke Hellman.


title: Helsingin yliopiston piirustussali

text: Piirustuslaitos toimi 2000-luvun alussa kolmena päivänä viikossa Porthanian 7. kerroksessa taidemaalari Pertti Summan johdolla. Kipsien piirtämistä ja alastonmallin piirustusta ja maalausta opiskeli vuosittain noin sata opiskelijaa. Piirtämään voivat hakeutua yliopiston opiskelijat ilmoittautumisjärjestyksessä. Opinnot aloitettiin perinteiseen tapaan kipsiluokassa. Myöhemmin siirryttiin elävään malliin. Opetukseen kuului myös anatomiakurssi. Piirustuslaitos suljettiin vuonna 2016, mutta se aloitti jälleen toimintansa syksyllä 2018 osana Helsingin yliopistomuseota ja perinteisellä nimellä "Helsingin yliopiston piirustussali". Piirustussalin toiminta käynnistettiin uudestaan sekä Helsingin yliopiston opiskelijoille tarjottavilla kursseilla että suurelle yleisölle suunnatuilla tapahtumilla. Piirustussalin opettajana eli piirustusmestarina toimii kuvataiteen maisteri Vappu Rossi, joka on ensimmäinen tehtävään valittu nainen.


title: Helsingin yliopiston piirustussali

text: Piirustussalilla on myös laaja taidekokoelma. Teoksia hankittiin piirustusmalleiksi ja esikuviksi oppilaille ja ne olivat pitkään piirustuslaitoksen seinillä esillä. Alkuun hankittiin litografioita, kipsiveistoksia ja mallikuvia piirrettäväksi, myöhemmin myös pieniä maalauksia muun muassa Alexander Lauréukselta ja grafiikkaa. Ensimmäiset antiikin veistosjäljennökset hankittiin Pehr Adolf Kruskopfin ehdotuksesta 1830-luvulla. Samat veistokset olivat esillä maan ensimmäisessä taidenäyttelyssä, joka oli esillä piirustussalissa vuonna 1845. Esillä oli myös lahjoitetut kipsiveistosjäljennökset muun muassa Laokoon-ryhmästä ja Belvederen Apollosta. Kokoelmiin kuuluu myös arvokkaita teoksia, kuten Ateneumiin deponoitu piirustussalissa aikanaan opiskelleen Werner Holmbergin "Postitie Hämeessä". Kokoelmassa on runsaasti harjoitustöitä opiskelijoilta, kuten Albert Edelfeltiltä, Eliel Saariselta ja Tove Janssonilta.


title: Hyppääjän polvi

text: Hyppääjän polvi on polvilumpion jänteen vamma, joka useimmiten tuntuu rasitettaessa kipuna jänteen kiinnityskohdassa polvilumpion alapuolella. Vielä rasituksen jälkeenkin voi esiintyä kipua, särkyä, kankeutta ja turvotusta. Hyppääjän polvi on hyvin yleinen urheiluvamma, jossa polvilumpion jänteessä on pienehkö repeämä lumpion ylä- tai tavallisemmin alakärjessä. Vamma syntyy vähitellen, niin ettei sitä voi yhdistää yksittäiseen tapahtumaan. Vammaan auttaa lepo ja kylmä, mutta toisinaan tarvitaan myös kipsausta, tulehduslääkkeitä ja joskus jopa leikkausta.


title: Aromanialaiset

text:
Aromanialaiset ovat etninen ryhmä, joka asuu Etelä-Balkanilla Pohjois-Kreikassa, Makedoniassa, Albaniassa, Kreikassa ja Bulgariassa. Suurin määrä aromanialaisia asuu Kreikassa ja toiseksi suurin joukko Albaniassa.
Aromanialaisten alkuperästä ei olla yhtä mieltä, mutta yksi teoria olettaa heidän olevan Balkanin alueelle jääneiden roomalaisten sotilaiden jälkeläisiä. Aromanialaiset ovat olleet tärkeissä asemissa niissä maissa joissa he asuvat. Esimerkkeinä voidaan mainita patriarkka Athenagoras I ja Pitu Guli (makedonialainen nationalisti).


title: Aromanialaiset

text: Kreikassa asuvat aromanialaiset kutsuvat itseään joskus latinaa puhuviksi kreikkalaisiksi. Tämä johtuu Kreikan hallituksen kannasta, jonka mukaan aromanialaiset eivät ole etninen vähemmistö vaan kreikkalainen kielivähemmistö. Aromanialaisten tarkasta määrästä Kreikassa ei siksi ole tarkkaa tietoa, mutta arviot liikkuvat 40 000:n ja 200 000:n välillä. Suurin osa Kreikan aromanialaisista asuu Keski- ja Pohjois-Kreikassa.


title: Aromanialaiset

text: Albaniassa asuu eri arvioiden mukaan 100 000 tai 200 000 aromanialaista. Albaniassa aromanialaistet tunnustetaan kulttuuriseksi vähemmistöksi. Albanian aromanialaiset ovat perinteisesti olleet merkittävissä valtion viroissa, yhtenä esimerkkinä mainittakoon entinen Albanian pääministeri Fatos Nano.


title: Aromanialaiset

text: Makedoniassa asuu virallisten tietojen mukaan 9695 aromanialaista, mutta arviot heidän määrästään nousevat jopa 100 000:een. Makedoniassa aromanialaiset tunnustetaan etniseksi vähemmistöksi. Tämän takia aromanialaiset ovat edustettuina parlamentissa ja kouluissa järjestetään aromaniankielistä opetusta.


title: Aromanialaiset

text: Bulgariassa asuvat 5324 aromanialaista asuvat lähinnä Sofian eteläpuolella olevalla Pirinin alueella. Bulgariassa on myös suuri romanialainen vähemmistö, joten erottelu aromanialaisisten ja romanialaisten välillä on melko vaikeaa.


title: Aromanialaiset

text: Romanian yhteyteen tuli aromanialaisia, kun Dobrogea liitettiin Romaniaan vuonna 1925 ja alueelle haluttiin saada romanialaisten sukuista väestöä bulgarialaisten lähdettyä sieltä. Tämä johti Bulgarian aromanialaisten massamuuttoihin alueelle. Alueen nykyisestä väestöstä noin 25 % on aromanialaisia. Koko Romaniassa asuu 50 000–100 000 aromanialaista. Romaniassa aromanialaisia ei ole tunnustettu vähemmistöksi, mutta paineet tähän kasvavat.


title: Global Pension Plan

text: Global Pension Plan (lyhennettynä GPP) oli eläkevakuutus- ja verkostomarkkinointisivusto, joka on tuomittu pyramidihuijaukseksi. Se toimi vuosina 2006−2008. Sivusto keräsi itselleen 40 euron maksun, jolla sai lupauksen jopa 55 000 euron tuotosta. Lisäksi verkostoon värvättävästä uudesta jäsenestä sai 2 000 euron palkkion. Verkkosivut lopettivat toimintansa 9. huhtikuuta 2008.


title: Global Pension Plan

text: Verkosto antoi ymmärtää olevansa jonkinlainen vakuutus, jonka rahojen ilmoitettiin olevan epämääräisesti jonkinlaiselta vakuutusyhtiöltä. Sijoittaja saattoi tarkastella omia sijoituksiaan verkkopalvelun kautta omilla käyttäjätunnuksilla. Pyramidiin on saattanut sijoittaa rahojaan jopa 10 000 suomalaista.


title: Global Pension Plan

text: Keskusrikospoliisi on tutkinut verkostoa keväästä 2008 alkaen törkeinä petoksina ja rahankeräysrikoksina. Rikostutkimuksen mukaan jopa kymmeniä tuhansia henkilöä on huijattu. Sijoitukset olivat tyypillisesti muutamia kymmeniä euroja, mutta jotkut sijoitukset ylsivät tuhanteen euroon. Poliisin tietojen mukaan kukaan sijoittaneista ei saanut rahojaan takaisin. Sivusto keräsi vähintään satoja tuhansia euroja.


title: Global Pension Plan

text: Alustavan epäilyksen mukaan sivuston pyörittäjät toimivat ulkomailta käsin, mutta kaikki epäillyt ovat suomalaisia. Verkostoon osallistuneilta vaadittiin tilinumeron lisäksi kotiosoitetta sekä kopiota passin kuvasivusta henkilötunnuksineen.


title: Global Pension Plan

text: Turun keskusrikospoliisin tekemissä kotietsinnöissä löydettiin tavaroita ja asiakirjoja, jotka viittasivat uusiin huijauksiin. Rahojen jäljittäminen on työlästä, sillä ne kulkivat ulkomaalaisille tileille. Yhden suomalaishenkilön tilin kautta kiersi ulkomaille rahaa 269 000 euron arvosta.


title: Global Pension Plan

text: Poliisi on kuulustellut kymmenkuntaa johtohenkilöä. Rahat ovat siirretty pitkällisen prosessin seurauksena veroparatiisiyhtiöhin ja ulkomaalaisille pankkitileille. Toiminnassa on ollut mukana joitakin samoja nimiä kuin Wincapita -verkostohuijauksessa, niin tekijöinä kuin uhreinakin. Rikostutkijan laskennan mukaan rahojen takaisinmaksu luvattuine tuottoineen olisi vaatinut kahdeksan miljardia euroa.


title: Global Pension Plan

text: Ensin käräjäoikeus vapautti syytetyt rikosepäilyistä, mutta myöhemmin hovioikeus tuomitsi päätekijän 1 vuodeksi ja 10 kuukaudeksi ehdolliseen vankeuteen törkeästä petoksesta ja rahankeräysrikoksesta. Lisäksi hän joutui korvaamaan 56 000 euron rikoshyödyn.


title: Nikomedes III

text: Nikomedes III Euergetes oli Bithynian kuningas noin vuosina 127 eaa. - 94 eaa. Hänen isänsä oli Nikomedes II. Anteliaisuudestaan kreikkalaisia kaupunkeja kohtaan hän sai lisänimen "Euergetes".


title: Nikomedes III

text: Nikomedes yritti yhdessä Pontoksen kuninkaan Mithridates VI:n kanssa vallata Paflagonian ja kaapata vallan Kappadokiassa naimalla leskikuningatar Laodiken, mutta roomalaiset estivät hänen aikeensa.


title: Luettelo Pauli Hanhiniemen kappaleista

text: Tämä on luettelo Pauli Hanhiniemen levyttämistä kappaleista aakkosjärjestyksessä. Mukana ovat kaikki Kolmannen Naisen, Perunateatterin ja muiden Hanhiniemen yhtyeiden kappaleet.


title: Margaret Drabble

text: Margaret Drabble, Lady Holroyd, DBE, (s. 5. kesäkuuta 1939 Sheffield, Yorkshire Britannia) on englantilainen kirjailija, elämäkerrankirjoittaja ja kriitikko.


title: Margaret Drabble

text: Drabble syntyi asianajaja, kirjailija John F. Drabblen ja opettaja Kathleen Marie Drabblen, o.s. Bloor, perheeseen toisena tyttärenä. Hän kävi Yorkissa sisäoppilaitoksen, jossa hänen äitinsä oli opettajana, ja sai merkittävän stipendin Cambridgen Newnham Collegeen. Hän opiskeli englantia menestyksellisesti ja tuli palkituksi.


title: Margaret Drabble

text: Hän liittyi Royal Shakespeare Companyyn Stratford-upon-Avonissa 1960, mutta ryhtyi pian päätoimiseksi kirjailijaksi. Ensimmäinen romaani "A Summer Bird Cage" ilmestyi 1963.


title: Margaret Drabble

text: Drabble oli naimisissa näyttelijä Clive Swiftin kanssa 1960-1975. Heillä on kolme lasta.1982 hän avioitui kirjailija, elämäkerturi Michael Holroydin kanssa. He asuvat Lontoossa ja Somersetissa. Hänen vanhempi sisarensa on kirjailija, kriitikko A. S. Byatt.


title: Margaret Drabble

text: Drabble palkittiin CBE:lla 1980 ja DBE:lla 2008, ja Cambridgen yliopisto myönsi hänelle kirjallisuuden kunniatohtorin arvon 2006.


title: Margaret Drabble

text: Hän sanoo olevansa Amerikan-vastainen: "Amerikan-vastaisuuteni on lähes hillitöntä; se on kuin tauti. Se nousee kurkkuun kuin närästys."


title: Margaret Drabble

text: Drabble on kirjoittanut 17 romaania. Hänen kolmas romaaninsa "The Millstone" (1965) toi hänelle John Llewellyn Rhys -muistopalkinnon 1966 ja "Jerusalem the Golden" James Tait Black -muistopalkinnon 1967.


title: Margaret Drabble

text: Romaanien lisäksi Drabble on kirjoittanut käsikirjoituksia, näytelmiä ja novelleja sekä myös tietokirjallisuutta, kuten "A Writer's Britain: Landscape and Literature" ja Arnold Bennettin ja Angus Wilsonin elämäkerrat. Kriitikkona hän on kirjoittanut tutkielmat William Wordsworthista ja Thomas Hardysta.


title: Margaret Drabble

text: Drabble toimii ajoittain myös toimittajana. 5. elokuuta 2003 hän kirjoitti "The Daily Telegraph" -lehdessä, että "Inhoan Amerikkaa ja sitä miten se on kohdellut muuta maailmaa. On olemassa toinenkin Amerikka. Eläköön toinen Amerikka ja kuolkoon tämä pian."


title: Nikolai Voznesenski

text: Nikolai Aleksejevitš Voznesenski (, 1903–1950) oli neuvostoliittolainen taloustieteilijä, joka johti valtion talouden suunnittelutoimistoa Gosplania suuren isänmaallisen sodan aikana. Voznesenski nimitettiin varapääministeriksi 38-vuotiaana toukokuussa 1940..


title: Nikolai Voznesenski

text: Voznesenski opiskeli ja opetti taloustiedettä 1920-luvulla ja hänestä tuli 1934 maan taloutta valvovan komitean jäsen ja edelleen 1938 Gosplanin johtaja. Hän oli sodan alussa suunnittelemassa maan teollisuustuotannon siirtämisen itään Saksan hyökkäyksen tieltä. Hänen teoksensa "The Economy of the USSR during World War" on hänen muistelmansa sotavuosista.. Jo vuonna 1943 Neuvostoliitossa aloitettiin Saksan tuolloin miehittämien alueiden jälleenrakennuksen suunnittelu. Erityisesti Vosnesenskin vastuulla oli Leningradin alueen talous. Vuodesta 1947 hän oli politbyroon jäsen.


title: Nikolai Voznesenski

text: Voznesenski joutui kuitenkin epäsuosioon, koska hän oli Andrei Ždanovin läheinen liittolainen. Hänet tuomittiin Leningradin jutussa maanpetoksesta ja tuomittiin kuolemaan. Hänet teloitettiin vuonna 1950 ja Stalin julisti hänen teoksensa marxilaisuuden vastaiseksi.


title: Karl Fager

text: Karl Georg Fager (entinen nimi Carl Fager; 3. kesäkuuta 1883 Helsinki – 30. kesäkuuta 1962 Helsinki) oli suomalainen teatteri- ja elokuvalavastaja.


title: Karl Fager

text: Fager oli kulissimaalari Arkadia-teatterissa 1900–1902.


title: Karl Fager

text: Fagerin ura elokuvan parissa alkoi vuonna 1907 "Salaviinanpolttajat"-elokuvasta, joka oli ensimmäinen suomalainen näytelmäelokuva. Hän toimi siinä sekä lavastajana että järjestäjänä. Fager ohjasi myös vuonna 1923 elokuvan "Rautakylän vanha parooni", ja toimi 1920-luvulla sivuosien näyttelijänä muutamissa elokuvissa.


title: Karl Fager

text: Fager toimi Suomen Kansallisteatterin vakinaisena lavastajana lähes 50 vuotta 1908–1954 ja sen jälkeen vielä vierailijana. Hän perusti vuonna 1919 yhdessä Erkki Karun, Teuvo Puron, Martti Tuukan ja Ilmari Matssonin kanssa Suomen Filmikuvaamo Oy:n. Yhtiön nimeksi tuli vuonna 1921 Suomi-Filmi Oy. Suomi-Filmin päälavastaja hän oli aina kuolemaansa saakka. Hän lavasti noin 90 elokuvaa.


title: Karl Fager

text: Fager sai vuonna 1950 Pro Finlandia -mitalin.


title: Nikomedes IV

text: Nikomedes IV Euergetes oli Bithynian kuningas noin vuosina 94 eaa. - 74 eaa. Hänen isänsä oli Nikomedes III. Pontoksen kuningas Mithridates VI, suosi Nikomedeen veljeä Sokratesta ja syrjäytti Nikomedeen noin vuonna 92 eaa. Roomalaiset Manius Aquilliuksen johdolla palauttivat Nikomedeen valtakuntaansa muutama vuosi tämän jälkeen. Roomalaiset vaativat Nikomedeeltä tästä korvauksia ja pakottivat tämän hyökkäämään Pontokseen. Bithynia ajautui näin mukaan Rooman ja Pontoksen väliseen sotaan. Mithridates valtasi sodan aikana koko Vähän-Aasian länsiosat. Nikomedes vietti sodan maanpaossa Roomassa. Sulla palautti Nikomedeen jälleen valtaistuimelleen vuonna 85 eaa. Bithyniasta tuli nyt Rooman liittolainen, tosiasiassa sen vasalli.


title: Nikomedes IV

text: Julius Caesar vieraili Nikomedeen luona vuonna 81 eaa. pyytämässä apua Mytilenen piiritykseen. Kerrotaan että Nikomedeellä olisi ollut suhde Caesarin kanssa.


title: Nikomedes IV

text: Nikomedeellä ei ollut lapsia ja hän testamenttasi Bithynian Rooman valtakunnalle.


title: Luksia

text: Luksia eli Länsi-Uudenmaan koulutuskuntayhtymä järjestää ammatillista koulutusta jäsenkuntiensa (Inkoo, Hanko, Karkkila, Kirkkonummi, Lohja, Raasepori, Siuntio ja Vihti) puolesta ja kehittää työelämän osaamista alueellaan. Kuntayhtymällä on kolme ammattiopiston toimipistettä (kaksi Lohjalla, yksi Vihdin Nummelassa), aikuisopisto ja oppisopimuskeskus. Lisäksi toimintaa on Karkkilassa, Raaseporissa, Kirkkonummella ja Espoossa. Luksian kotisivut


title: Oss

text: Oss on noin 90 000 (2016) asukkaan kaupunki Alankomaiden eteläosissa Pohjois-Brabantin provinssissa.


title: Oss

text: Oss mainittiin ensimmäistä kertaa paavi Aleksanteri II:n kirjeessä 6. helmikuuta vuonna 1069. Se sai kaupunkioikeudet vuonna 1399. Tänä päivänä Ossissa on useita kemian ja lääketeollisuuden tehtaita.


title: Matti Lilja

text: Matti Lilja (6. maaliskuuta 1903 Tampere – 30. tammikuuta 1956 Helsinki) oli suomalainen kirjailija.


title: Plamen Markov

text: Plamen Markov (s. 11. syyskuuta 1957) on bulgarialainen jalkapallovalmentaja ja entinen pelaaja.


title: Plamen Markov

text: Markov aloitti uransa TsSKA Sofiassa 1975. Hän edusti joukkuetta läpi menestyksekkään 1970- ja -80 -lukujen taitteen. Kotimaan menestyksen lisäksi TsSKA Sofia eteni 1981–82 Euroopan Cupissa välieriin, joissa se hävisi FC Bayern Münchenille yhteismaalein 4–7. Markov jätti TsSKA:n 1985 ja jatkoi uraansa Ranskassa FC Metzin joukkueessa, jossa voitti Coupe d'étén 1986. Peliuransa Markov lopetti Grenoble Footissa 1989.


title: Plamen Markov

text: Bulgarian maajoukkueessa Markov pelasi 24 A-maaottelua ja teki niissä 7 maalia. Hän oli mukana MM-kisoissa 1986 kun Bulgaria jäi alkulohkonsa kolmanneksi.


title: Plamen Markov

text: Meriitit pelaajanaMarkov aloitti valmennusuransa pelaaja-valmentajana Grenoble Footissa 1987. Hän siirtyi 1989 kotimaahansa Gardafon Gabrowon päävalmentajaksi. 1995 hän kokeili siipiään TsSKA Sofian peräsimessä, mutta sai potkut kehnosti alkaneen kauden vuoksi.


title: Plamen Markov

text: Epäonnistuneen TsSKA pestinsä jälkeen Markov valmensi Gardovoa sekä PFC Vidima-Rakovski Sevlievoa, kunnes korvasi Stoitšo Mladenovin Bulgarian maajoukkuevalmentajana epäonnistuneiden MM-karsintojen 2002 jälkeen.


title: Plamen Markov

text: Markovin johdolla Bulgaria voitti EM-karsintalohkonsa ennen Kroatiaa häviten karsinnoissa vain yhden ottelun, senkin karsintojen viimeisellä kierroksella Kroatialle vieraissa 1–0. Itse lopputurnaus meni kuitenkin täysin penkin alle. Ruotsi tyrmäsi Bulgarian avausottelussa 5–0. Myös ottelut Tanskaa ja Italiaa vastaan päättyivät tappioon. Kisoista jäi käteen siis vain kolme tappiota, yhdeksän päästettyä ja vain yksi tehty maali. Markov sai kisojen jälkeen lähteä ja tilalle tuli entinen huippupelaaja Hristo Stoitškov.


title: Plamen Markov

text: Kisojen jälkeen Markov jatkoi uraansa 2005 Vidima-Rakovski Sevlievossa. Kaudeksi 2006–07 hän siirtyi TsSKA Sofian päävalmentajaksi, mutta sai potkut kauden jälkeen, kun seura ei voittanut ainoatakaan pokaalia. Hän siirtyi kauden jälkeen marokkolaisen Wydad Casablancan peräsimeen. Pesti päättyi tammikuussa 2008, kun Markov palasi Bulgarian maajoukkuevalmentajaksi.


title: Plamen Markov

text: Toinen pesti Bulgarian maajoukkuevalmentajana jäi kuitenkin lyhyeksi. Menestys MM2010-karsinnoissa ei ole ollut toivotunlaista ja neljän ensimmäisen ottelun jälkeen kasassa on vain kolme tasapelipistettä. Markov sai potkut joulukuun alussa 2008.


title: Plamen Markov

text: Meriitit valmentajana


title: Otto Grotewohl

text: Otto Grotewohl (11. maaliskuuta 1894 Braunschweig, Saksa – 21. syyskuuta 1964 Itä-Berliini) oli saksalainen poliitikko ja Saksan demokraattisen tasavallan pääministeri (1949–1964).


title: Otto Grotewohl

text: Grotewohl liittyi Saksan sosialidemokraattiseen puolueeseen 1912 ja toimi kirjapainotyöntekijöiden ammattijärjestön tehtävissä. Hän oli Braunschweigin hallituksessa 1921–1924 ja valtiopäivien jäsenenä 1925–1933. Hitlerin valtaannousun jälkeen Grotewohl toimi jonkin aikaa maanalaisessa vastarintaliikkeessä, mutta joutui pidätetyksi ja keskitysleirille koko sodan ajaksi.


title: Otto Grotewohl

text: Toisen maailmansodan jälkeen 1945 Grotewohl julistautui Saksan sosiaalidemokraattien johtajaksi Neuvostoliiton miehitysvyöhykkeillä, joiden sosiaalidemokraattiset järjestöt hän ohjasi yhdistymään pakolla – onnistumatta kuitenkaan Itä-Berliinissä – neuvostovyöhykkeillä toimiviin Wilhelm Pieckin johtamiin Saksan kommunistisiin järjestöihin 1946, jolloin syntyi Saksan sosialistinen yhtenäisyyspuolue (SED), myöhemmin Saksan demokraattista tasavaltaa (Itä-Saksa) itsevaltaisesti hallinnut kommunistipuolue. Sen puheenjohtajina toimivat Wilhelm Pieck ja Otto Grotewohl vuoteen 1950.


title: Otto Grotewohl

text: Grotewohlista tuli Itä-Saksan pääministeri 1949. Puheessaan SED:n edustajakokoukselle vain muutama viikko neuvostojohtaja Josif Stalinin kuoleman jälkeen 1953 Grotewohl mainitsi epäkohdista Itä-Saksan järjestelmässä. Hän arvosteli laittomia vangitsemisia sekä vaati enemmän kansalaisoikeuksia ja poliittista keskustelun kehittämistä. Hän myös arvosteli oikeusministeri Hilde Benjaminin brutaalia toimintaa. Pian seurasi kuitenkin kansannousu Itä-Berliinissä – ja sen kommunistinen hallinto tukahdutti verisesti.


title: Otto Grotewohl

text: Grotewohlilla todettiin leukemia vuonna 1960. Vaikka olikin edelleen pääministerin toimessa, hän ei ollut poliittisesti aktiivinen enää vuoden 1961 jälkeen saadessaan lääketieteellistä hoitoa Neuvostoliitossa. Hän kuoli 1964. Muutamaa päivää hänen kuolemansa jälkeen Itä-Berliinin puolelle jäänyt Berliinin historiallinen hallintokatu Wilhelmstrasse nimettiin hänen mukaansa Otto-Gtrotewohl-Strasseksi. Vanha nimi palautettiin 1993.


title: Otto Grotewohl

text: Otto Grotewohl palkittiin itäsaksalaisella Karl Marxin kunniamerkillä 1952.


title: Simo Laurila (kirjailija)

text: Lauri Kullervo Simola, käytti kirjailijanimeä Simo Laurila, (12. tammikuuta 1891 Hanko – 23. elokuuta 1953 Tampere) oli suomalainen kirjailija.


title: Fredrika Wetterhoff

text: Fredrika Sofia Wetterhoff (14. tammikuuta 1844 Helsinki – 14. huhtikuuta 1905 Hämeenlinna) oli suomalainen pedagogi, joka vuonna 1885 perusti nimeään kantavan ompelu- ja kudontakoulun, ”Työkoulun”, joka myöhemmin sai nimekseen Fredrika Wetterhoffin kotiteollisuusopettajaopisto ja liitettiin lopulta Hämeen ammattikorkeakouluun.


title: Fredrika Wetterhoff

text: Fredrika Wetterhoff vietti lapsuutensa Inkalan kartanossa Hattulassa, jonne perheen isä, laamanni Georg Adolf Wetterhoff ja äiti Sofia Juliana Karolina Stjernvall veivät perheensä Krimin sodan aikana. Fredrika Wetterhoff toimi kotiopettajana Kuljun kartanossa, opiskeli suomen kielen ja kiinnostui kansakoulun perustamisesta Hattulaan. Hänen sisarestaan Mathilda Aspista tuli voimisteluopettaja. 1872 perhe muutti Hämeenlinnaan, mutta Fredrika Wetterhoff lähti Pariisiin opiskelemaan. Myöhemmin Tukholmassa opiskellessaan hän tutustui naisasianaisiin ja työväestön sivistysharrastuksiin ja sai herätteen ryhtyä kehittämään koulutusta kansannaisille. Tästä sai alkunsa idea käsityökoulusta, joka syntyi 1885. Wetterhoff testamenttasi omaisuutensa koululle. Fredrika Wetterhoff -säätiö toimii nykyisin itsenäisenä, ja sen tehtävänä on löytää kotiteollisuudelle uusia, nykyaikaan sopivia toimintamuotoja ja tuotteita.


title: Kosti Lahti

text: Kosti Harald Lahti (10. heinäkuuta 1899 Pori – 6. joulukuuta 1925 Helsinki) oli suomalainen kirjailija.


title: Tauno Koivukoski

text: Tauno Immanuel Koivukoski (sukunimi vuoteen 1933 Blom; 11. tammikuuta 1908, Rymättylä – 22. heinäkuuta 1956, Espoo) oli suomalainen kirjailija. Koivukoski toimi mainostoimisto Erva-Latvalan tekstisuunnittelijana 1937–46. Hän kuoli vuonna 1956 vain 48-vuotiaana.


title: Manius Aquillius (101 eaa.)

text: Manius Aquillius (k. 88 eaa.) oli roomalainen sotilas ja poliitikko. Aquillius oli vuoden 101 eaa. konsuli Mariuksen kanssa. Hänen isänsä oli vuoden 129 eaa. konsuli Manius Aquillius.


title: Manius Aquillius (101 eaa.)

text: Aquillius kukisti orjakapinan Sisiliassa. Häntä syytettiin kiristyksestä mutta Marius sai hänet vapautettua syytöksistä. Vuonna 89 eaa. oli Vähässä-Aasiassa jossa hän sai aikaiseksi sodan Rooman ja Pontoksen välillä palauttamalla Bithynian kuninkaan Nikomedes IV:n ja Kappadokian kuninkaan Ariobarzanes I:v valtaistuimilleen. Aquillius provosoi myös muilla tavoin Pontoksen kungasta Mithridates VI:ä. Seuranneessa ensimmäisessä Mithridateen sodassa Aquillius joutui alakynteen ja lopulta Mithridateen vangiksi vuonna 88 eaa. Mithridates antoi teloittaa Aquilliusken.


title: Ólafur Jóhannesson (jalkapallovalmentaja)

text: Ólafur Jóhannesson (s. 30. kesäkuuta 1957) on islantilainen jalkapallovalmentaja, puuseppä ja entinen pelaaja. Tammikuusta 2014 lähtien hän on toiminut islantilaisjoukkue Valurin päävalmentajana.


text: Pitkän valmennusuransa Islannissa tehnyt Ólafur Jóhannesson on työskennellyt samanaikaisesti myös puuseppänä. Hänen valmennusuransa suurimmat menestyksen vuodet ajoittuvat 2000-luvulle, jolloin hän on luotsannut FH Hafnarfjörðurin kolmeen Islannin liiga- ja liigacup-mestaruuteen. Hän jätti FH:n lokakuussa 2007 ja siirtyi Islannin jalkapallomaajoukkueen päävalmentajaksi.


text: Ólafur valmensi Islantia lokakuulle 2011, jolloin hänet erotettiin ja korvattiin Lars Lagerbäck. Islannin EM-karsinnat 2012 kisoihin olivat menneet huonosti, ja joukkue oli saanut vain neljä pistettä karsinnoissa.


text: Tammikuussa 2012 Ólafur palasi Haukarin päävalmentajaksi. Tammikuussa 2014 Ólafurista tuli Islannin pääsarjassa pelaavan Valurin päävalmentaja.


title: Euroopan puolustusvirasto

text: Euroopan puolustusvirasto (EDA) on Euroopan unionin neuvoston alaisuudessa toimiva virasto, jonka tehtävänä on avustaa neuvostoa ja jäsenvaltioita niiden pyrkiessä parantamaan unionin puolustusvoimavaroja kriisinhallinnan alalla ja tukea sen yhteistä turvallisuus- ja puolustuspolitiikkaa.


title: Euroopan puolustusvirasto

text: Virasto sijaitsee Brysselissä ja sen palveluksessa oli 2014 noin 130 henkeä. Virasto perustettiin 12. heinäkuuta 2004 EU-maiden puolustusministereiden neuvoston kokouksessa.


title: Euroopan puolustusvirasto

text: Viraston tehtävänä on


title: Euroopan puolustusvirasto

text: sekä ylipäätään toimia jäsenvaltioiden ja komission tukena niin kriisien hallinnassa, kuin unionin yhteisen ulko- ja turvallisuuspolitiikan toteuttamisessa.


title: Euroopan puolustusvirasto

text: Virastoa johtaa Unionin ulkoasioiden ja turvallisuuspolitiikan korkea edustaja Federica Mogherini ja sen pääjohtajana toimii vuodesta 2015 Jorge Domecq.


title: Euroopan puolustusvirasto

text:
Jäsenmaista Tanska ei osallistu päätöksentekoon.
EDA:n toimintakentässä toimivat ja sen kanssa yhteistyössä ovat


title: Euroopan puolustusvirasto

text: Lisäksi virasto voi tehdä yhteistyötä muiden EU:n ulkopuolisten valtioiden, NATO:n ja muiden kansainvälisten järjestöjen kanssa.


title: Väinö Airola

text: Väinö Airola (11. elokuuta 1888 Kärkölä – 1931) oli suomalainen kirjailija.


title: Kappaleen merkki

text: Kappaleen merkki ¶ ( tai "paragraph sign") on typografinen symboli, jonka ulkoasu vaihtelee käytetystä kirjasintyypistä riippuen, mutta tyypillisesti se muistuttaa P-kirjaimen peilikuvaa, jossa on kaksinkertainen pystyviiva. Kaareva osa voi olla ontto tai umpinainen.


title: Kappaleen merkki

text: Kappaleen merkki syntyi osoittamaan tai korostamaan tekstikappaleiden välistä rajaa keskiaikaisissa käsikirjoituksissa, ja samankaltaisessa tarkoituksessa se voi nykyäänkin esiintyä monessa tekstinkäsittelyohjelmassa. Merkki sinänsä ei teknisessä mielessä vaikuta kappalerakenteeseen eikä tällaisessa käytössä edes tallennu tekstitiedostoon, mutta se näkyy kappaleen loppua osoittavana symbolina, jos ohjelman tulostumattomat merkit kytketään näkyviin. Ohjelman käyttöliittymässä kappaleen merkki voi myös edustaa tulostumattomia merkkejä yleisesti.


title: Kappaleen merkki

text: Kappaleen merkillä voi olla muitakin käyttötarkoituksia. Yhdysvalloissa sitä voidaan käyttää pykälämerkin (§) tavoin, ja esimerkiksi espanjankielisissä teksteissä sillä voidaan merkitä alaviitteiksi asettuvia huomautuksia.


title: Kappaleen merkki

text: Kirjoitustaidon kehityshistorian varhaisvaiheissa ei ollut vakiintuneita käytäntöjä siitä, miten laajahkoja tekstejä jäsennetään suppeammiksi ajatuskokonaisuuksiksi. Tekstit kirjoitettiin yleensä yhtenäiseksi sanojen ja virkkeiden sarjaksi, jossa kirjurit saattoivat osoittaa ajatuksen tai näkökulman vaihtumista kukin omalla tyylillään (esimerkiksi ajatusviivan tapaan). 1100-luvulle tultaessa tekstikappaleiden väliin oli ruvettu merkitsemään usein koristeellinen C-kirjain (joka johtui latinan sanasta "caput" ’pää, pääjakso, kirjan luku’ tai "capitulum" ’pieni pää, kapiteeli, kirjan luku’). Siitä kehittyi kappaleen merkki kirjaimen koristelun muuntuessa pylväsmäiseksi jalaksi.


title: Kappaleen merkki

text: Koska koristeelliset merkit lisättiin keskiaikaisiin käsikirjoituksiin tavallisesti jälkikäteen, niille piti varsinaista tekstiä kirjoitettaessa varata ylimääräistä tilaa kappaleiden väliin. Jos lisämerkkejä ei loppujen lopuksi ehdittykään tehdä, kappaleita erottamaan jäi pelkkä tyhjä tila. Ajan myötä käytännöksi onkin vakiintunut, että kappaleen vaihtuminen osoitetaan erityisen merkin sijasta rivinvaihdolla, jonka jälkeen on joko täysin tyhjä rivi tai hieman tyhjää tilaa seuraavan kappaleen ensimmäisen rivin alussa.


title: Sãotoménhemppo

text: Sãotoménhemppo ("Neospiza concolor") on äärimmäisen uhanalainen varpuslintu, joka elää Guineanlahdella sijaitsevalla São Tomén saarella.


title: Sãotoménhemppo

text: Laji on kooltaan noin 18 cm pitkä. Se on kauttaaltaan punaruskea; pää, siivet ja pyrstö ovat hieman muuta ruumista tummemmat. Vankka nokka on suurikokoinen ja harmaa. Sãotoménhemppoa muistuttava guineanlahdenhemppo ("Serinus rufobrunneus") on kooltaan selvästi pienempi.


title: Sãotoménhemppo

text: Sãotoménhempon elinympäristöä ovat alankojen metsät. Laji viettää melko hiljaista eloa puiden latvuskerroksissa, mikä osaltaan selittää vähäiset havainnot linnusta. Sãotoménhemppokannan kooksi arvioidaan alle 50 yksilöä. Suurin lajiin kohdistuva uhka on elinympäristön tuhoutuminen. Aikaisemmin laajoja metsäalueita hävitettiin laajojen kaakaoplantaasien alta. Nykyään puita hakataan polttopuiksi ja viljelysmaaksi pienemmille tiloille sekä teiden alta. Lisäksi sãotoménhemppoja saalistavat saarelle levinneet nisäkkäät, kuten mustarotta, monamarakatti, afrikansivettikissa ja lumikko.


title: Angel of the Morning

text: Angel of the Morning on New Yorkissa syntyneen Chip Taylorin kirjoittama ja säveltämä poplaulu. Kappaleen on ensimmäisen kerran nauhoittanut Evien Sands Cameo-Parkway Records -levy-yhtiölle vuonna 1967. Levy-yhtiön mentyä konkurssiin, kappaleen levytti Merrilee Rush ja se julkaistiin vuonna 1968 menestyneesti.


title: Angel of the Morning

text: Kappale lauletaan naisen näkökulmasta, ja se kertoo kahdesta henkilöstä jotka antavat periksi intohimolle tietäen, että siitä on seuraamuksia seuraavana aamuna. Chip Taylor sai kappaleen sanoihin ja melodiaan inspiraatiota The Rolling Stones -yhtyeen laulusta Ruby Tuesday


title: Angel of the Morning

text: Kappale alkaa sanoilla "There'll be no strings to bind your hands, not if my love can't bind your heart". Tuolla lauseella kappaleen kertoja antaa ymmärtää, ettei se haittaa jos rakastaja lähtee aamulla. Kertoja haluaa kuitenkin vakuuttaa rakastajansa jäämään, mahdollisista seuraamuksista huolimatta. Tällaiset sanoitukset ovat ajalle harvinaisia, sillä ne sisältävät suoraa kuvailua naisen seksuaalisuudesta kerrottuna naisen näkökulmasta.


title: Angel of the Morning

text: Merrilee Rushin versio kappaleesta esiintyy Vuosi nuoruudestani -elokuvan soundtrackissa. Sama versio esitetään myös vuoden 1978 elokuvassa Fingers. Kappaletta on myös lautettu Frendit tv-sarjassa ja Jerry Maguire elokuvassa.


title: Angel of the Morning

text: Eri artistien versiot kappaleesta Angel of the Morning


title: Claudia Müller

text: Claudia Müller (s. 21. maaliskuuta 1974 Bremen) on saksalainen entinen jalkapalloilija.


title: Claudia Müller

text: Müller pelasi maajoukkueessa 46 ottelua ja teki 23 maalia. Hänen suurimmat saavutukset maajoukkueessa ovat kaksi Euroopan-mestaruutta (1997, 2001) ja olympiapronssi Sydneystä 2000. Seuratasolla Müller saavutti mm. Saksan mestaruuden 1. FFC Frankfurtin paidassa vuonna 1999.


title: Kurt Meier

text: Kurt Meier (s. 4. kesäkuuta 1962) on sveitsiläinen entinen rattikelkkailija.


title: Kurt Meier

text: Meierillä on neljän miehen kelkasta olympiakulta Calgarysta 1988 ja hopea 1994 Lillehammerista. Maailmanmestaruuskilpailuista hän on voittanut mestaruuden 1986 ja 1993.


title: Tyyppi-identiteettiteoria

text: Tyyppi-identiteettiteoria eli tyyppifysikalismi on fysikalistinen mielenfilosofinen identiteettiteoria, jonka mukaan henkiset tapahtumat ovat tyyppi-identtisiä aivoissa tapahtuvien fysikaalisten tapahtumien kanssa. Näiden tapahtumien välillä vallitsee näin korrelaatio. Tyyppi-identiteettiteorian mukaan esimerkiksi kipu on identtistä joidenkin tiettyjen aivotilojen (kuten C-fiber-stimulaatio) kanssa.


title: Tyyppi-identiteettiteoria

text: Tyyppi-identiteettiteoria syntyi 1950-luvulla behaviorismin hiipumisen myötä. Mielenfilosofian valtavirtana se säilyi kuitenkin ainoastaan 1970-luvulle asti, jolloin funktionalismi syrjäytti sen, lähinnä Hilary Putnamin monitoteutuvuuden argumentin ansiosta.


title: Tyyppi-identiteettiteoria

text: Teoriaa kutsutaan "tyyppi"-identiteettiteoriaksi erotuksena samankaltaisesta mutta erillisestä teoriasta nimeltä "esiintymä"- eli "token"-identiteettiteoria. Ero perustuu tyyppi–token-erotteluun.


title: Tyyppi-identiteettiteoria

text: U. T. Place oli eräs tyyppi-identiteettiteorian kehittäjiä ja tunnetuksi tekijöitä 1950- ja 1960-luvuilla. Hänen mukaansa tyyppi-identiteettiteorioiden ajatus sai alkunsa 1930-luvulla psykologi E. G. Boringin kautta. Kesti lähes neljännesvuosisadan ennen kuin ajatus sai hyväksyntää filosofien parissa. Boring kirjoitti teoksessaan "The Physical Dimensions of Consciousness" (1933):


title: Tyyppi-identiteettiteoria

text: Placen mukaan esteenä sille, että tällainen näkemys mielestä olisi hyväksytty, oli se etteivät filosofit ja loogikot olleet vielä kiinnostuneet riittävässä määrin identiteetin ja viittaamisen kysymyksistä yleisesti. Tuohon aikaan vallitseva tietoteoria loogisten positivistien keskuudessa oli fenomenalismi. Boring kannatti itsekin tällaista teoriaa, ja pyrki yhdistämään sen identiteettiteorian kanssa. Tämä johti eräänlaiseen reductio ad absurdumiin, koska aivotilat osoittautuvat tällaisella analyysillä identtisiksi värien, muotojen, äänien ja muiden aistikokemusten kanssa.


title: Tyyppi-identiteettiteoria

text: Ilmapiiri fysikalistisia ja realistisia ajatuksia kohtaan muuttui 1900-luvun puoltaväliä kohti sallivammaksi. Tähän vaikuttivat toisaalta uudelleen herännyt kiinnostus Gottlob Fregen töitä ja hänen mieltä ja merkitystä koskevia ajatuksiaan kohtaan (muun muassa Herbert Feiglin ja J. J. C. Smartin taholta) ja toisaalta fenomenalismin kumoaminen Ludwig Wittgensteinin myöhäisfilosofian ja J. L. Austinin vaikutuksesta. Looginen behaviorismi kehittyi vakavaksi haastajaksi kartesiolaiselle ”aaveelle koneessa”, ja vaikka sen vaikutus mielen ja ruumiin ongelman suhteen ei kestänytkään kovin kauan, siihen kuulunut sisäisten tapahtumien eliminointi mielenfilosofiasta vaikutti myös tyyppi-identiteettiteorian muotoiluihin ja hyväksyntään.


title: Tyyppi-identiteettiteoria

text: Kolmen yleisimmän tyyppi-identiteettiteorian muotoilun, Placen, Feiglin ja Smartin, välillä on pieniä mutta mielenkiintoisia eroja. Kaikki jakavat kuitenkin keskeisen ajatuksen siitä, että mieli on identtinen jonkin fysikaalisen kanssa. Teoriat julkaistiin useissa artikkeleissa 1950-luvun loppupuolella.


title: Tyyppi-identiteettiteoria

text: Placen (1956) ajatus perustui Bertrand Russellin tekemään erotteluun erilaisten "olla"-lauseiden välillä: "olla" identiteetin merkityksessä, "olla" yhtäsuuruuden merkityksessä ja "olla" koostumuksen merkityksessä. Placen ajatus liittyi näistä täsmällisemmin koostumukseen. Placen mukaan korkeamman tason henkiset tapahtumat koostuvat alemman tason fysikaalisista tapahtumista ja ne voidaan lopulta palauttaa analyyttisesti niihin. Näin Place pystyi vastaamaan vastaväitteeseen siitä, etteivät ”aistimukset” tarkoita samaa kuin ”henkiset prosessit”, esimerkillä siitä, ettei ”salama” tarkoita samaa kuin ”sähköinen purkaus”, koska määritämme jonkin salamaksi katsomalla ja näkemällä sen, kun taas määritämme jonkin sähköpurkaukseksi kokeellisin menetelmin. Siitä huolimatta lause ”salama on sähköinen purkaus” on totta, koska edellinen koostuu jälkimmäisestä.


title: Tyyppi-identiteettiteoria

text: Feigl (1957) ja Smart (1959) puolestaan tulkitsivat identiteetin kahden kuvauksen samaan asiaan viittaavien referenttien välisenä identtisyytenä, aivan kuten ”aamutähti” ja ”iltatähti” viittaavat kummatkin Venukseen. Näin he olisivat vastanneet vastaväitteeseen siitä, etteivät ”aistimukset” tarkoita samaa kuin ”aivoprosessit”, herättämällä fregeläisen erottelun: ”aistimukset” ja ”aivoprosessit” "tarkoittavat" todellakin eri asioita, mutta ne viittaavat samaan fysikaaliseen ilmiöön. Näin lauseessa ”aistimukset ovat aivoprosesseja” on kyse kontingentista, ei välttämättömästä, identtisyydestä.


title: Tyyppi-identiteettiteoria

text: Monitoteutuvuutta koskeva argumentti on yleisimpiä ja vaikutusvaltaisimpia vastaväitteitä tyyppi-identiteettiteoriaa vastaan. Monitoteutuvuuden ajatuksen mukaan henkiset tilat voivat toteutua monissa erilaisissa järjestelmissä, ei pelkästään aivoissa. Koska identiteettiteoria identifioi henkiset tapahtumat tiettyihin aivotiloihin, se ei salli sitä, että henkiset tilat toteutuisivat sellaisissa organismeissa tai vaikka tietokonejärjestelmissä, joilla ei ole aivoja. Argumentin mukaan tyyppi-identiteettiteoria on siis teoriana liian kapea, koska se ei salli sitä, että muilla kuin ihmisillä olisi henkisiä tiloja. Mielenfilosofisista teorioista esiintymäidentiteettiteoria, jossa ainoastaan tietyt henkisten tilojen esiintymät eli tokenit katsotaan identtisiksi tiettyjen fysikaalisten tapahtumien esiintymien kanssa, ja funktionalismi sen sijaan sallivat monitoteutuvuuden.


title: Tyyppi-identiteettiteoria

text: Tyyppi-identiteettiteorian kannattajien vastaus tähän vastaväitteeseen on, että vaikka voikin olla totta, että henkiset tilat ovat monitoteutuvia, tämä ei osoita tyyppi-identiteettiteoriaa epätodeksi: Smartin mukaan funktionalistinen toisen kertaluvun [kausaalinen] tila on tila, jossa on olemassa jokin ensimmäisen kertaluvun tila tai joku muu joka "aiheuttaa" tai "aiheutuu" käyttäytymisestä johon funktionalisti viittaa. Näin funktionalismissa on kyse toisen kertaluvun tyyppi-identiteetistä.


title: Tyyppi-identiteettiteoria

text: Hilary Putnam on vastannut Smartin vastaukseen hylkäämällä funktionalismin, koska hänen mukaansa se todellakin on toisen kertaluvun tyyppi-identiteettiteoria. Putnam käytti monitoteutuvuuden ajatusta funktionalismia itseään vastaan, ehdottamalla että henkiset tapahtumat (tai Putnamin terminologialla lajit) voidaan toteuttaa eri tavalla erilaisten funktionaalisten/komputationaalisten lajien kautta; tiettyjen henkisten lajien ja tiettyjen funktionaalisten lajien välillä voi olla vain token-identtisyys. Putnam ja monet häntä seuranneet katsovat olevansa ei-reduktiivisia fysikalisteja.


title: Tyyppi-identiteettiteoria

text: Toinen usein toistuva vastaväite on se, ettei tyyppi-identiteettiteoria pysty selittämään fenomenaalisia henkisiä tiloja eli kvalioita, kuten esimerkiksi kivun, surun tai kuvotuksen kokemusta. Tällaiset kvaliat ovat tietoisen kokemuksen subjektiivisia kvaliteetteja: esimerkiksi, miltä sinusta "tuntuu" astua nastan päälle. Muun muassa Saul Kripke (1972) ja David Chalmers (1996) ovat katsoneet, etteivät identiteettiteorian kannattajat voi identifioida fenomenaalisia henkisiä tiloja aivotilojen (tai minkään muidenkaan fysikaalisen tilojen) kanssa, koska ihmisillä on eräänlainen suora tietoisuus tällaisten kvalitatiivisten henkisten tilojen luonteesta, ja niiden luonne on kvalitatiivinen tavalla joka ei päde aivotiloihin.